cyanic-selkie/wikianc huggingface dataset:
ಗೂಗಲ್ ನಕ್ಷೆಗಳು
ಬಾಹ್ಯ ಕೊಂಡಿಗಳು
ವರ್ಗ:ಗೂಗಲ್ ನಕ್ಷೆಗಳು ವರ್ಗ:ಆಂಡ್ರಾಯ್ಡ್ ತಂತ್ರಾಂಶ ವರ್ಗ:ಬಿಗ್‌ಟೇಬಲ್ ಸ್ಥಾಪನೆಗಳು ವರ್ಗ:ಗೂಗಲ್‌ ಸೇವೆಗಳು ವರ್ಗ:2005ರಲ್ಲಿ ಸ್ಥಾಪಿಸಿದ ಅಂತರಜಾಲದ ಗುಣಲಕ್ಷಣಳು ವರ್ಗ:IOS ತಂತ್ರಾಂಶ ವರ್ಗ:ಕೀಹೋಲ್ ಮಾರ್ಕಪ್ ಲ್ಯಾಂಗ್ವೇಜ್ ವರ್ಗ:ಪಾಕೆಟ್ ಪಿಸಿ ತಂತ್ರಾಂಶ ವರ್ಗ:ಮಾರ್ಗ ಯೋಜಿಸುವ ತಂತ್ರಾಂಶ ವರ್ಗ:ವೆಬ್ 2.0 ವರ್ಗ:ಜಾಲ ನಕ್ಷೆ-ರಚನೆ ವರ್ಗ:ಜಾಲ ನಕ್ಷೆ ಸೇವೆಗಳು ವರ್ಗ:ವಿಕಿಪೀಡಿಯಾವನ್ನು ಬಳಸುವ ಜಾಲತಾಣಗಳು ವರ್ಗ:ವಿಂಡೋಸ್ ಮೊಬೈಲ್ ಸ್ಟ್ಯಾಂಡರ್ಡ್ ತಂತ್ರಾಂಶ ವರ್ಗ:ತಂತ್ರಾಂಶಗಳು
ಜ್ಯೋತಿಬಾ ಫುಲೆ
ಮಹಾತ್ಮ ಜ್ಯೋತಿಬಾ ಫುಲೆ (೧೮೨೭ - ೧೮೯೦) ಅವರು ಆಧುನಿಕ ಮಹಾರಾಷ್ಟ್ರದ ಸಾಮಾಜಿಕ ಕ್ರಾಂತಿಯ ಮೂಲಪುರುಷರಲ್ಲಿ ಪ್ರಮುಖರು. ಸಮಾಜ ಸುಧಾರಕರಾಗಿ, ಸಮಾನತೆಯ ಹರಿಕಾರರಾಗಿ ದೀನ, ದಲಿತ ಹಿಂದುಳಿದ ವರ್ಗಗಳ ಏಳಿಗೆಗೆ ಅವಿರತವಾಗಿ ಶ್ರಮಿಸಿದವರು. ಇವರು ಜನಸಾಮಾನ್ಯರು ಡಾಂಭಿಕ ಧರ್ಮ, ಪಂಥ, ಸಂಪ್ರದಾಯ ಮುಂತಾದ ಸಂಕುಚಿತ ಭಾವನೆಗಳಿಗೆ ಮರುಳಾಗದೆ, ಮಾನವ ಧರ್ಮವನ್ನು ಅಂಗೀಕರಿಸಬೇಕೆಂದು ಅಪೇಕ್ಷೆ ಪಟ್ಟವರು.ಮಹಾತ್ಮ ಜ್ಯೋತಿಬಾ ಫುಲೆ ಅವರ ಬಗ್ಗೆ ಕನ್ನಡದಲ್ಲಿರುವ ಬಹುತೇಕ ಕೃತಿಗಳಲ್ಲಿ "ಜ್ಯೋತಿಬಾ ಫುಲೆ" ಎಂಬ ಹೆಸರೆ ಬಳಕೆಯಲ್ಲಿದೆ. ಆದರೆ ಆಂಗ್ಲ ಮತ್ತು ಮರಾಠಿ ಭಾಷೆಗಳಲ್ಲಿ ಅವರ ಹೆಸರು 'ಜ್ಯೋತಿರಾವ್ ಫುಲೆ' ಎಂದಿದೆ.
ಹೆಸರಿನ ವಿಶೇಷತೆ
ಮಹಾರಾಷ್ಟ್ರದ ಕೊಲ್ಲಾಪುರದ ಹತ್ತಿರ "ಜ್ಯೋತಿಬಾ" ಹೆಸರಿನ ಒಂದು ದೇವಿ ಗುಡಿ ಗುಡ್ಡದ ಮೇಲಿದೆ. ಅದನ್ನು 'ಜ್ಯೋತಿಬಾ ಗುಡ್ಡ' ಎಂದು ಕರೆಯುತ್ತಾರೆ. ಮಹಾರಾಷ್ಟ್ರದಲ್ಲಿ ಅನೇಕರು ಈ ದೇವಿಯನ್ನು ಕುಲದೇವತೆಯೆಂದು ನಂಬಿದ್ದಾರೆ. ಈ ಗುಡ್ಡದ ಮೇಲೆ (ಮಹಾರಾಷ್ಟ್ರದ ಪಂಚಾಂಗ ರೀತ್ಯಾ) ಚೈತ್ರ ಶುಕ್ಲ ಪೂರ್ಣಿಮೆಯಂದು ಜಾತ್ರೆಯಾಗುತ್ತದೆ. ಆ ದೇವಿಯ ಹೆಸರನ್ನೇ ಸ್ಮರಿಸಿ ಇವರನ್ನು "ಜ್ಯೋತಿಬಾ" ಎಂದು ಕರೆಯಲಾಗಿದೆ. "ಫುಲೆ" ಎಂದರೆ ಸಮುದಾಯದ ಹೆಸರು (ಹೂ ಮಾರುವ ಹೂವಾಡಿಗ). ಜ್ಯೋತಿಬಾ ಫುಲೆಯವರನ್ನು 'ಜ್ಯೋತಿರಾವ್ ಫುಲೆ' ಎಂದು ಕರೆಯುವುದು ವಾಡಿಕೆ. ಆದರೆ 'ರಾವ್', 'ರಾಜ' ಅಥವಾ 'ರಾಯ' ಶಬ್ಞ ಸಮಾನಾರ್ಥವಾಗಿದ್ದರೂ 'ಜ್ಯೋತಿರಾವ್' ಗಿಂತ ' ಜ್ಯೋತಿಬಾ ಫುಲೆ' ಹೆಸರು ಬಲು ಸುಂದರವಾಗಿದೆ. ಮರಾಠಿ ಭಾಷೆಯಲ್ಲಿ 'ಬಾ' ಪ್ರೀತ್ಯಾದಾರ ಸೂಚಕ ಪ್ರತ್ಯಯ.
ಜನನ, ಜೀವನ ಕ್ರಮ
ಏಪ್ರಿಲ್ ೧೧, ೧೮೨೭ ನೇ ಇಸವಿಯಲ್ಲಿ ಮಹಾರಾಷ್ಟ್ರದ 'ಕಟಗುಣ' ಎಂಬ ಹಳ್ಳಿಯಲ್ಲಿ ಜನಿಸಿದರು. ತಂದೆ ಗೋವಿಂದರಾವ್, ತಾಯಿ ಚಿಮಣಾಬಾಯಿ. ಜ್ಯೋತಿಬಾ ಜನಿಸಿದ ಕೆಲವೇ ತಿಂಗಳಲ್ಲಿ ಇವರ ತಾಯಿ ಚಿಮಣಾಬಾಯಿ ಕೊನೆಯುಸಿರೆಳೆದರು. ಹಾಗಾಗಿ ಜ್ಯೋತಿಬಾ ಅವರ ಲಾಲನೆ ಪಾಲನೆ ಮಾಡಲು ಚಿಮಣಾಬಾಯಿ ಸೋದರಿ ಸಗುಣಾಬಾಯಿ ಮುಂದಾಗಿ, ಇವರನ್ನು ಸಾಕಿ ಸಲಹುತ್ತಾರೆ. ಸಗುಣಾಬಾಯಿ ಚಿಕ್ಕವಯಸ್ಸಿನಿಂದಲೇ ಜ್ಯೋತಿಬಾ ಅವರ ಮನಸ್ಸಿನಲ್ಲಿ ಸಮಾಜಸೇವೆಯ ಬೀಜಾರ್ಪಣ ಮಾಡಿದರು.
ಆ ಕಾಲದ ಶಿಕ್ಷಣ ವ್ಯವಸ್ಥೆ
ಆ ಕಾಲದಲ್ಲಿ ಮೇಲುಜಾತಿಯವರಿಗೆ ಮಾತ್ರ ಶಿಕ್ಷಣ ಮೀಸಲಾಗಿತ್ತು. ಕೆಲವು ಹಳ್ಳಿಗಳಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸಕ್ಕೆ ಪಾಠಶಾಲೆಗಳಿದ್ದುವು. ಆದರೆ ಅಂತಹ ಶಾಲೆಗಳಲ್ಲಿ ವ್ಯಾಪಾರಿಗಳ, ಹಣವಂತರ ಮಕ್ಕಳಿಗೆ ಮಾತ್ರ ಶಿಕ್ಷಣ ಲಭ್ಯವಾಗುತ್ತಿತ್ತು. ಕ್ರೈಸ್ತಪಾದ್ರಿಗಳು ೧೮೨೪ರಿಂದಲೇ ಪುಣೆಯಲ್ಲಿ ಮರಾಠಿಶಾಲೆಯನ್ನು ಶುರು ಮಾಡಿದರು. ನಂತರ ೧೮೩೬ ನೇ ಇಸವಿಯಲ್ಲಿ ಸರ್ಕಾರದ ವತಿಯಿಂದ ಪುಣೆ ಜಿಲ್ಲೆಯಲ್ಲಿ ಹಾಗೂ ಕೆಲವು ಗ್ರಾಮಾಂತರ ಜಿಲ್ಲೆಗಳಲ್ಲಿ ಶಾಲೆಗಳನ್ನು ಆರಂಭ ಮಾಡಲಾಯಿತು. ಲಾರ್ಡ್ ಬೆಂಟಿಕ್ ನ ಆಳ್ವಿಕೆಯಲ್ಲಿ ಭಾರತೀಯರಿಗೆ ಪಾಶ್ವಾತ್ಯ ಸಾಹಿತ್ಯ ಮತ್ತು ಶಾಸ್ತ್ರಗಳನ್ನೇ ಬೋಧಿಸುವುದು ಸರ್ಕಾರದ ಮೂಲ ಧ್ಯೇಯವಾಗಬೇಕೆಂದು ಸರ್ಕಾರವು ನಿರ್ಧಾರ ಮಾಡಿತು. ೧೮೩೩ ರಲ್ಲಿ ಪುಣೆಯಲ್ಲಿ ಹೆಣ್ಣುಮಕ್ಕಳಿಗೆ ಶಿಕ್ಷಣ ನೀಡುವ ಒಂದು ಪ್ರಯೋಗ ನಡೆಯಿತು.
ವಿದ್ಯಾಭ್ಯಾಸ, ವಿವಾಹ
ಜ್ಯೋತಿಬಾರ ತಂದೆ ಗೋವಿಂದರಾವ್ ಮಗನನ್ನು ಶಾಲೆಗೆ ಸೇರಿಸಿದರು. ಆಗ ಅವರಿಗೆ ಏಳು ವರ್ಷ ವಯಸ್ಸಾಗಿತ್ತು. ಆ ಕಾಲದ ಕೆಲವು ಜನರು ಕ್ರೈಸ್ತಪಾದ್ರಿಗಳ ಶಾಲೆಗಳಲ್ಲಿ ಪ್ರವೇಶ ಪಡೆದರೆ ಮಕ್ಕಳು ಧರ್ಮ ಭ್ರಷ್ಟರಾಗುತ್ತಾರೆಂದು ನಂಬಿದ್ದರು. ಹಾಗಾಗಿ ಜ್ಯೋತಿಬಾ ಶಾಲೆಯನ್ನು ಅರ್ಧಕ್ಕೆ ಬಿಡಬೇಕಾಗಿ ಬರುತ್ತದೆ. ಜ್ಯೋತಿಬಾಗೆ ೧೩ ವರ್ಷವಾದಾಗ ಅವರ ತಂದೆ ಗೋವಿಂದರಾವ್ ಮಗನಿಗೆ ಬಾಲ್ಯವಿವಾಹ ಮಾಡಿಸುತ್ತಾರೆ. ಸತಾರಾ ಜಿಲ್ಲೆಯ ನಾಯಗಾಂವ್ ನಿವಾಸಿ ಶ್ರೀ ನೇವಸೆ ಪಾಟೀಲರ ಮಗಳು ಸಾವಿತ್ರಿಬಾಯಿಯೊಂದಿಗೆ ಜ್ಯೋತಿಬಾ ಅವರ ವಿವಾಹ ವಾಗುತ್ತದೆ. ಆಗ ವಧುವಿಗೆ ಎಂಟು ವರ್ಷ. ಮುಂದೆ ಮುಂಶಿಯವರ ಮಾತಿಗೆ ಬದ್ದರಾದ ಗೋವಿಂದರಾವ್ ಮಗ ಶಿಕ್ಷಣ ಮುಂದುವರಿಸಲು ಅನುಮತಿ ನೀಡುತ್ತಾರೆ. ೧೮೪೧ರಲ್ಲಿ ಜ್ಯೋತಿಬಾ ಅವರನ್ನು ಸ್ಕಾಟಿಶ್ ಮಿಶನ್ ಸ್ಕೂಲಿಗೆ ಸೇರಿಸಲಾಗುತ್ತದೆ. ಆಗ ಅವರಿಗೆ ೧೪ ವರ್ಷ. ಇಂಗ್ಲೀಷ್ ಶಿಕ್ಷಣದ ವಿದ್ಯಾಭ್ಯಾಸ ಅವರ ಜೀವನದ ಮಹತ್ವಪೂರ್ಣ ಘಟ್ಟ. ಜ್ಯೋತಿಬಾ ತಮ್ಮ ಪತ್ನಿ ಸಾವಿತ್ರಿಬಾಯಿ ಅವರಿಗೆ ತಾವೇ ಶಿಕ್ಷಣ ಕೊಟ್ಟು ವಿದ್ಯಾವಂತರಾಗಿ ಮಾಡುತ್ತಾರೆ. ಸಾವಿತ್ರಿಬಾಯಿಗೆ ಮನೆಯೇ ಮೊದಲ ಪಾಠಶಾಲೆ ಗಂಡನೆ ಪರಮಗುರು.
ಸಮಾಜ ಸುಧಾರಣಾ ಕಾರ್ಯಗಳು
ಆ ಕಾಲದಲ್ಲಿ ಜ್ಯೋತಿಬಾ ಮನಸ್ಸು ಮಾಡಿದ್ದರೆ ಸರ್ಕಾರಿ ನೌಕರಿಗೆ ಹೋಗಬಹುದಿತ್ತು. ಕ್ರಮೇಣ ತಮ್ಮ ವೃತ್ತಿಯಲ್ಲಿ ಯಶಸ್ಸು ಸಾಧಿಸಿ ಹೈಕೋರ್ಟಿನ ಪ್ರಮುಖ ನ್ಯಾಯಾಧೀಶರು ಆಗಬಹುದಿತ್ತು. ಆದರೆ ಅವರು ಸ್ಥಾಯಿಯಾಗಿ ಉಳಿದದ್ದು ಸಮಾಜ ಸುಧಾರಣಾ ಕಾರ್ಯಗಳಲ್ಲಿ.
ಸತ್ಯಾಚರಣೆಯ ನಿಯಮಗಳು
ಸಾರ್ವಜನಿಕ ಸತ್ಯಧರ್ಮದ ಮೂಲ ತತ್ವಗಳನ್ನೊಳಗೊಂಡ ೩೩ ಸತ್ಯಾಚರಣೆಯ ನಿಯಮಗಳನ್ನು ಜ್ಯೋತಿಬಾ ಫುಲೆ ರೋಪಿಸಿದರು. ಅವುಗಳಲ್ಲಿ ಕೆಲವು ಸೂತ್ರಗಳು ಇಂತಿವೆ.
ಜ್ಯೋತಿಬಾ ಫುಲೆ ಅವರ ಕವಿತೆಯ ತುಣುಕುಗಳು
೧. ದೇವರಚಿತ ಯಾವ ಗ್ರಂಥವೂ ಇಲ್ಲ ದೇವ ಶರೀರ ಧಾರಣೆ ಮಾಡಿ ಅವತರಿಸುವುದಿಲ್ಲ ಪುನರ್ಜನ್ಮ, ಕರ್ಮಕಾಂಡ-ಜಪ-ತಪ ಎಲ್ಲವೂ ಅಜ್ಞಾನ ಜನ್ಯವಾದುವುಗಳು
೨. ಸೃಷ್ಟಿಕರ್ತ ನಿರ್ಮಿಸಿದ ಮಾನವರು ಸರಿಸಮಾನರು ಯಾರಲ್ಲಿಯೂ ಕೊರತೆ ಇರುವಂತೆ ಮಾಡಿಲ್ಲ ಅವು ಮನುಜರಲ್ಲಿ ಸೂಕ್ಷ್ಮಮತಿ ಮಂದಮತಿಗಳುಂಟು ಯಾರಿಗೂ ಪೀಳಿಗೆಯಿಂದ ಪೀಳಿಗೆಗೆ ದೊರೆತಿಲ್ಲ ಗಂಟು
೩. ವಿದ್ಯೆಯಿಲ್ಲದೆ ಮತಿ ಹೋಯಿತು, ಮತಿಯಿಲ್ಲದೆ ನೀತಿ ಹೋಯಿತು ನೀತಿಯಿಲ್ಲದೆ ಗತಿ ಮುಗಿಯಿತು, ಗತಿ ಮುಗಿದ ನಂತರ ವಿತ್ತವಿಲ್ಲ ವಿತ್ತವಿಲ್ಲದೆ ಶೂದ್ರರು ಚಡಪಡಿಸಿದರು ಅವಿದ್ಯೆಯಿಂದ ಅನರ್ಥಕ್ಕೆ ಮಿತಿಯಿರದು
ಬಾಹ್ಯಕೊಂಡಿಗಳು
ವರ್ಗ:ಸಮಾಜ ಸುಧಾರಕರು
ಪೆನ್ ಕಂಪ್ಯೂಟಿಂಗ್
ಪೆನ್ ಕಂಪ್ಯೂಟಿಂಗ್ ಎಂಬುದು ಒಂದು ಕೀಲಿಮಣೆ ಮತ್ತು ಒಂದು ಮೌಸ್‌ನಂಥ ಸಾಧನಗಳನ್ನು ಬಳಸುವುದಕ್ಕಿಂತ ಹೆಚ್ಚಾಗಿ, ಒಂದು ಪೆನ್ನು (ಅಥವಾ ಸ್ಟೈಲಸ್‌) ಮತ್ತು ಫಲಕವನ್ನು (ತಂತ್ರಜ್ಞಾನದ ಪರಿಭಾಷೆಯಲ್ಲಿ ಇದಕ್ಕೆ 'ಟ್ಯಾಬ್ಲೆಟ್‌' ಎಂದು ಕರೆಯಲಾಗುತ್ತದೆ) ಬಳಸಿಕೊಂಡು ಕಾರ್ಯನಿರ್ವಹಿಸುತ್ತಿರುವ ಒಂದು ಕಂಪ್ಯೂಟರ್‌ ಬಳಕೆದಾರ-ಇಂಟರ್‌ಫೇಸ್‌ಗೆ ಉಲ್ಲೇಖಿಸಲ್ಪಡುತ್ತದೆ.
ಐತಿಹಾಸಿಕವಾಗಿ ಹೇಳುವುದಾದರೆ, ಪೆನ್ ಕಂಪ್ಯೂಟಿಂಗ್ (ಬಳಕೆದಾರರು ಒದಗಿಸುವ ಪಾರಸ್ಪರಿಕ ಪ್ರಭಾವದ ದತ್ತಮಾಹಿತಿಗೆ ಸಂಬಂಧಿಸಿದಂತಿರುವ ಒಂದು ಪ್ರಾಥಮಿಕ ಸಾಧನವಾಗಿ ಒಂದು ತೋರುಗಡ್ಡಿ ಸಾಧನ ಹಾಗೂ ಕೈಬರಹದ ಗುರುತಿಸುವಿಕೆಯನ್ನು ಬಳಸಿಕೊಳ್ಳುವ ಮೂಲಕ ಬಳಕೆದಾರ-ಇಂಟರ್‌ಫೇಸ್‌ ಒಂದನ್ನು ಉದ್ಯುಕ್ತಗೊಳಿಸುವ ಒಂದು ಕಂಪ್ಯೂಟರ್‌ ವ್ಯವಸ್ಥೆ ಎಂಬುದಾಗಿ ಇದು ವ್ಯಾಖ್ಯಾನಿಸಲ್ಪಟ್ಟಿದೆ) ಬಳಕೆಯ ಪರಿಕಲ್ಪನೆಯು ಒಂದು ಮೌಸ್‌ ಮತ್ತು ರೇಖಾಚಿತ್ರದ ಪ್ರದರ್ಶನದ ಬಳಕೆಗೂ ಕನಿಷ್ಟಪಕ್ಷ ಎರಡು ದಶಕಗಳಷ್ಟು ಹಿಂದೆಯೇ ಆಚರಣೆಯಲ್ಲಿತ್ತು; 1950ರ ದಶಕ ಮತ್ತು 1960ರ ದಶಕದ ಆರಂಭಿಕ ಭಾಗದ ಸ್ಟೈಲೇಟರ್‌ ಮತ್ತು RAND ಫಲಕ ವ್ಯವಸ್ಥೆಗಳೊಂದಿಗೆ ಇದು ಪ್ರಾರಂಭವಾಯಿತು ಎನ್ನಬಹುದು.
ಪೆನ್ ಕಂಪ್ಯೂಟಿಂಗ್‌ನ ಸಾರ್ವತ್ರಿಕ ಕೌಶಲಗಳು
ಪೆನ್ ಕಂಪ್ಯೂಟಿಂಗ್‌‌ಗೆ ಸಂಬಂಧಿಸಿದ ಬಳಕೆದಾರ ಇಂಟರ್‌ಫೇಸ್‌ಗಳನ್ನು ಹಲವಾರು ಮಾರ್ಗಗಳಲ್ಲಿ ಅನುಷ್ಠಾನಗೊಳಿಸಬಹುದು. ವಾಸ್ತವಿಕ ಯಂತ್ರವ್ಯವಸ್ಥೆಗಳು ಸಾಮಾನ್ಯವಾಗಿ ಈ ಕೌಶಲಗಳ ಒಂದು ಸಂಯೋಜನೆಯನ್ನು ಅಳವಡಿಸಿಕೊಳ್ಳುತ್ತವೆ.
ತೋರುಗಡ್ಡಿ/ಗುರುತುಕಾರಕ ದತ್ತಮಾಹಿತಿ
ಮೌಸ್‌ನಂಥ ಸಾಧನವನ್ನು ಬದಲಾಯಿಸುವ ದೃಷ್ಟಿಯಿಂದ ಫಲಕ ಮತ್ತು ಸ್ಟೈಲಸ್‌‌ಗಳು ತೋರುಗಡ್ಡಿ ಸಾಧನಗಳಾಗಿ ಬಳಸಲ್ಪಡುತ್ತವೆ. ಮೌಸ್‌ ಎಂಬುದೊಂದು ತತ್ಸಂಬಂಧಿಯಾದ ತೋರುಗಡ್ಡಿ ಸಾಧನ ಎಂಬುದನ್ನು ನೀವು ಗಮನಿಸಬೇಕು- ಕಂಪ್ಯೂಟರ್‌ ತೆರೆಯ ಮೇಲೆ "ಜರುಗುಪಟ್ಟಿಯನ್ನು (ಕರ್ಸರ್‌ನ್ನು) ಆಚೀಚೆಗೆ ಜರುಗಿಸಲು" ಬಳಕೆದಾರರು ಮೌಸ್‌ನ್ನು ಬಳಸುತ್ತಾರೆ. ಆದಾಗ್ಯೂ, ಫಲಕ ಎಂಬುದೊಂದು ಪರಿಪೂರ್ಣ ವಾದ ತೋರುಗಡ್ಡಿ ಸಾಧನವಾಗಿದೆ- ಜರುಗುಪಟ್ಟಿಯು ಎಲ್ಲಿಗೆ ಹೋಗುತ್ತದೋ ಅಲ್ಲಿ ನಿಖರವಾಗಿ ಸ್ಟೈಲಸ್‌ನ್ನು ಬಳಕೆದಾರರು ಇರಿಸಬೇಕಾಗುತ್ತದೆ.
ಮೌಸ್‌ ಒಂದಕ್ಕೆ ಬದಲಾಗಿ ಒಂದು ಸ್ಟೈಲಸ್‌ ಮತ್ತು ಫಲಕವನ್ನು ವಾಸ್ತವವಾಗಿ ಬಳಕೆ ಮಾಡುವಾಗ ಹಲವಾರು ಮಾನವ ಅಂಶಗಳನ್ನು ಪರಿಗಣಿಸಬೇಕಾಗುತ್ತದೆ. ಉದಾಹರಣೆಗೆ, ಒಂದು ಸ್ಟೈಲಸ್‌ನ್ನು ಬಳಸಿಕೊಂಡು ಅದೇ ನಿಖರ ಸ್ಥಾನವನ್ನು ಎರಡುಬಾರಿ ಗುರಿಯಿರಿಸುವುದು ಅಥವಾ ತಟ್ಟುವುದು ಹೆಚ್ಚು ಪ್ರಯಾಸಕರವಾಗಿ ಕಂಡುಬರುತ್ತದೆ; ಹೀಗಾಗಿ, ಒಂದು ವೇಳೆ ಯಂತ್ರವ್ಯವಸ್ಥೆಯು ಮೌಸ್‌ ಒಂದರಿಂದ "ಜೋಡಿ-ಕ್ಲಿಕ್‌‌" ದತ್ತಮಾಹಿತಿಯನ್ನು ನಿರೀಕ್ಷಿಸುತ್ತಿದ್ದರೆ, ಸ್ಟೈಲಸ್‌ ಒಂದನ್ನು ಬಳಸಿಕೊಂಡು "ಜೋಡಿ-ಬಡಿತ"ದ ಕಾರ್ಯಾಚರಣೆಗಳನ್ನು ನಿರ್ವಹಿಸುವುದು ಪ್ರಯಾಸಕರವಾಗಿ ಪರಿಣಮಿಸುತ್ತದೆ.
ಒಂದು ಸ್ಪರ್ಶತೆರೆಯೊಂದಿಗೆ ನಿರ್ವಹಿಸಿದ ರೀತಿಯಲ್ಲಿಯೇ, ಸ್ಪರ್ಶ-ಸಂವೇದನಾಶೀಲವಾಗಿರುವ ಫಲಕವೊಂದರ ಮೇಲ್ಮೈ ಮೇಲೆ ಬೆರಳೊಂದನ್ನು ಸ್ಟೈಲಸ್‌ ರೀತಿಯಲ್ಲಿ ಬಳಸಬಹುದು ಎಂಬುದನ್ನು ನೀವಿಲ್ಲಿ ಗಮನಿಸಬೇಕು.
ಕೈಬರಹವನ್ನು ಗುರುತಿಸುವಿಕೆ
ಕೀಲಿಮಣೆಯೊಂದನ್ನು ಬದಲಾಯಿಸಲು, ಅಥವಾ ಒಂದು ಮೌಸ್‌ ಮತ್ತು ಒಂದು ಕೀಲಿಮಣೆ ಈ ಎರಡನ್ನೂ ಬದಲಾಯಿಸಲು ಫಲಕ ಮತ್ತು ಸ್ಟೈಲಸ್‌ ಸಾಧನಗಳನ್ನು ಬಳಸಿಕೊಳ್ಳಬಹುದು. ಇದು ನೆರವೇರಲು ಫಲಕ ಮತ್ತು ಸ್ಟೈಲಸ್‌ನ್ನು ಎರಡು ವಿಧಾನಗಳಲ್ಲಿ ಬಳಸಬೇಕಾಗುತ್ತದೆ. ಅವುಗಳೆಂದರೆ:
ವಿಧಾನಗಳ ನಡುವೆ ವಿಭಿನ್ನ ವ್ಯವಸ್ಥೆಗಳು (ತೋರುಗಡ್ಡಿಗೆ ಪ್ರತಿಯಾಗಿ ಕೈಬರಹದ ಗುರುತಿಸುವಿಕೆ) ವಿಭಿನ್ನ ಮಾರ್ಗಗಳಲ್ಲಿ ಬದಲಾಗುತ್ತವೆ, ಉದಾಹರಣೆಗೆ,
ಮಾಹಿತಿಯನ್ನು ಪ್ರದಾನ ಮಾಡುವುದಕ್ಕಾಗಿರುವ ನಿಜಾವಧಿಯ ಅಂಕೀಕರಿಸುವಿಕೆಯ ಫಲಕವೊಂದನ್ನು ಬಳಸಿಕೊಂಡು ಕೈಬರಹದ ಗುರುತಿಸುವಿಕೆಯ ಭೇದ ಅರಿಯಲು ಅಥವಾ ಅದನ್ನು ಪ್ರತ್ಯೇಕಿಸಲು "ಆನ್‌ಲೈನ್‌ ವಿಧಾನದ ಕೈಬರಹವನ್ನು ಗುರುತಿಸುವಿಕೆ" ಎಂಬ ಪರಿಭಾಷೆಯು ಬಳಸಲ್ಪಡುತ್ತದೆ. "ಆಫ್‌ಲೈನ್‌ ವಿಧಾನದ ಕೈಬರಹ ಗುರುತಿಸುವಿಕೆ" ಎಂಬ ಪರಿಭಾಷೆಯು ಇದಕ್ಕೆ ವ್ಯತಿರಿಕ್ತವಾಗಿದ್ದು, ಇದು ಕಾಗದವೊಂದರಿಂದ ಪಡೆದ ಕೈಬರಹದ ಸ್ಥಿರ ಸಂಕೇತಗಳ ದೃಗ್ವೈಜ್ಞಾನಿಕ ಸ್ವರೂಪದ ಅಕ್ಷರ ಗುರುತಿಸುವಿಕೆಯಾಗಿದೆ.
ನೇರ ಕುಶಲ ನಿರ್ವಹಣೆ
ಅನುಕರಿಸಲ್ಪಟ್ಟ ಲಕ್ಷ್ಯಗಳ ಮೇಲೆ ನೇರವಾಗಿ ಸ್ಪರ್ಶಿಸಲು, ಒತ್ತಲು, ಮತ್ತು ಎಳೆಯಲು ಸ್ಟೈಲಸ್‌ ಸಾಧನವು ಬಳಸಲ್ಪಡುತ್ತದೆ. ನೇರ ಕುಶಲ ನಿರ್ವಹಣೆಯ ಕುರಿತಾದ ವಿಶೇಷ ವಿಕಿ ಲೇಖನವನ್ನು ನೋಡಿ. ವ್ಯಾಂಗ್‌ ಫ್ರೀಸ್ಟೈಲ್‌ ವ್ಯವಸ್ಥೆಯು ಇದಕ್ಕೊಂದು ಉದಾಹರಣೆಯಾಗಿದೆ. ಕೈಬರಹದ ಟಿಪ್ಪಣಿಗಳನ್ನು ಸೇರಿಸುವುದಕ್ಕಾಗಿ ವಿದ್ಯುನ್ಮಾನದ "ಇಂಕ್‌"ನ್ನು ಸೇರ್ಪಡೆ ಮಾಡುವುದರೊಂದಿಗೆ ಸಂಪೂರ್ಣವಾಗಿ ನೇರ ಕುಶಲ ನಿರ್ವಹಣೆಯ ಮೂಲಕ ಫ್ರೀಸ್ಟೈಲ್‌ ಕಾರ್ಯನಿರ್ವಹಿಸಿದ.
ಭಾವಸೂಚಕವನ್ನು ಗುರುತಿಸುವಿಕೆ
ಇದು ಕೆಲವೊಂದು ವಿಶೇಷ ಆಕಾರಗಳನ್ನು ಗುರುತಿಸುವುದರ ಕೌಶಲವಾಗಿದೆ; ಆದರೆ ಇಲ್ಲಿ ಅವನ್ನು ಕೈಬರಹದ ದತ್ತಮಾಹಿತಿಯಾಗಿ ಗುರುತಿಸುವ ಬದಲು, ವಿಶೇಷ ಆದೇಶವೊಂದರ ಒಂದು ಸೂಚಕವಾಗಿ ಗುರುತಿಸಲಾಗುತ್ತದೆ ಎಂಬುದು ಗಮನಾರ್ಹ ಅಂಶ.
ಉದಾಹರಣೆಗೆ, "ಹಂದಿ-ಬಾಲದ" ಆಕಾರವೊಂದು (ಓರ್ವ ಕರಡಚ್ಚು ತಿದ್ದುವವರ ಗುರುತಾಗಿ ಇದು ಅನೇಕವೇಳೆ ಬಳಸಲ್ಪಡುತ್ತದೆ) "ತೆಗೆದುಹಾಕುವುದರ" ಕಾರ್ಯಾಚರಣೆಯನ್ನು ಸೂಚಿಸುತ್ತದೆ. ಕಾರ್ಯಗತಗೊಳಿಸುವಿಕೆಯನ್ನು ಅವಲಂಬಿಸಿ, ತೆಗೆದುಹಾಕಲ್ಪಟ್ಟ ಅಂಶವು ಗುರುತನ್ನು ಮಾಡಲಾದ ಭಾಗದಲ್ಲಿದ್ದ ಲಕ್ಷ್ಯವಸ್ತು ಅಥವಾ ಪಠ್ಯವಾಗಿರಬಹುದು, ಅಥವಾ ಯಾವ ಅಂಶವನ್ನು ತೆಗೆದುಹಾಕಬೇಕು ಎಂಬುದನ್ನು ಆಯ್ಕೆಮಾಡಲು ಸ್ಟೈಲಸ್‌ನ್ನು ಒಂದು ತೋರುಗಡ್ಡಿ ಸಾಧನವಾಗಿ ಬಳಸಬಹುದು.
ಇತ್ತೀಚಿನ ಯಂತ್ರವ್ಯವಸ್ಥೆಗಳು ಅಂಕೀಕಾರಕಗಳನ್ನು ಬಳಸಿಕೊಂಡಿದ್ದು, ಇವು ಒಂದು ಸಲಕ್ಕೆ ಒಂದಕ್ಕಿಂತ ಹೆಚ್ಚು "ಸ್ಟೈಲಸ್‌"ಗಳನ್ನು (ಇದು ಸಾಮಾನ್ಯವಾಗಿ ಒಂದು ಬೆರಳಾಗಿರುತ್ತದೆ) ಗುರುತಿಸಬಲ್ಲವಾಗಿರುತ್ತವೆ ಹಾಗೂ ಅನೇಕ-ಸ್ಪರ್ಶದ ಭಾವಸೂಚಕಗಳನ್ನು ಬಳಕೆಮಾಡಿಕೊಳ್ಳಲು ಸಮರ್ಥವಾಗಿರುತ್ತವೆ.
ಪೆನ್‌ಪಾಯಿಂಟ್‌ OS ಎಂಬುದು ಒಂದು ವಿಶೇಷ ಕಾರ್ಯಾಚರಣಾ ವ್ಯವಸ್ಥೆಯಾಗಿದ್ದು, ಕಾರ್ಯಾಚರಣಾ ವ್ಯವಸ್ಥೆಯ ಎಲ್ಲಾ ಮಟ್ಟಗಳಲ್ಲಿ ಭಾವಸೂಚಕದ ಗುರುತಿಸುವಿಕೆ ಮತ್ತು ಕೈಬರಹದ ದತ್ತಮಾಹಿತಿಯನ್ನು ಇದು ಸಂಯೋಜಿಸಿತ್ತು. ಕೇವಲ ಭಾವಸೂಚಕದ ಗುರುತಿಸುವಿಕೆಯಷ್ಟನ್ನೇ ಅಳವಡಿಸಿಕೊಂಡಿದ್ದ ಹಿಂದಿನ ಯಂತ್ರವ್ಯವಸ್ಥೆಗಳು ವಿಶೇಷ ಅನ್ವಯಿಕೆಗಳ ವ್ಯಾಪ್ತಿಯೊಳಗೇ ಆ ಕಾರ್ಯವನ್ನು ನಿರ್ವಹಿಸಿದವು; CAD/CAM ಅನ್ವಯಿಕೆಗಳು ಅಥವಾ ಪಠ್ಯ ಸಂಸ್ಕರಣೆಯಂಥವು ಇದಕ್ಕೆ ನಿದರ್ಶನಗಳಾಗಿವೆ.
ಇತಿಹಾಸ
ಪೆನ್ ಕಂಪ್ಯೂಟಿಂಗ್ ಪರಿಕಲ್ಪನೆ ಅಥವಾ ಪ್ರಕ್ರಿಯೆಯು ಅತ್ಯಂತ ಆಳವಾದ ಐತಿಹಾಸಿಕ ಮೂಲಗಳನ್ನು ಹೊಂದಿದೆ. ಪ್ರಸಕ್ತ ವಾಣಿಜ್ಯ ಉತ್ಪನ್ನಗಳೊಂದಿಗೆ ಮಾತ್ರವೇ ನಿಕಟ ಪರಿಚಯವಿರುವ ಜನರಿಗೆ ಈ ಮೂಲಗಳ ಆಳವು ಸಾಕಷ್ಟು ಆಶ್ಚರ್ಯವನ್ನುಂಟುಮಾಡಬಹುದು. ಉದಾಹರಣೆಗೆ, ಕೈಬರಹಕ್ಕೆ ಸಂಬಂಧಿಸಿದಂತೆ ಬಳಸಲಾದ ವಿದ್ಯುನ್ಮಾನ ಫಲಕಕ್ಕಾಗಿರುವ ಮೊದಲ ಒಡೆತನದ ದಾಖಲೆಯನ್ನು (ಪೇಟೆಂಟ್‌ನ್ನು) 1888ರಲ್ಲಿ ಮಂಜೂರುಮಾಡಲಾಯಿತು. ಕೈಬರಹದ ಚಲನೆಯನ್ನು ವಿಶ್ಲೇಷಿಸುವ ಮೂಲಕ ಕೈಬರಹದ ಅಕ್ಷರಗಳನ್ನು ಗುರುತಿಸಿದ ಯಂತ್ರವ್ಯವಸ್ಥೆಯೊಂದಕ್ಕೆ ಸಂಬಂಧಿಸಿದ, ಪ್ರಾಯಶಃ ಮೊದಲನೆಯದು ಎನಿಸಿರುವ ಒಡೆತನದ ದಾಖಲೆಯನ್ನು 1915ರಲ್ಲಿ ಮಂಜೂರುಮಾಡಲಾಯಿತು. ಒಂದು ಆಧುನಿಕವಾದ ಡಿಜಿಟಲ್‌ ಕಂಪ್ಯೂಟರ್‌ನೊಂದಿಗೆ ಕೆಲಸ ಮಾಡುವುದಕ್ಕೆ ಸಂಬಂಧಿಸಿದಂತೆ, ಕೀಲಿಮಣೆಯೊಂದರ ಬದಲಿಗೆ ಒಂದು ಫಲಕ ಮತ್ತು ಕೈಬರಹದ ಪಠ್ಯದ ಗುರುತಿಸುವಿಕೆಯನ್ನು ಬಳಸಿಕೊಂಡ, ಬಹಿರಂಗವಾಗಿ-ನಿರೂಪಿಸಲ್ಪಟ್ಟ ಮೊದಲ ಯಂತ್ರವ್ಯವಸ್ಥೆಯ ನಿದರ್ಶನವು 1956ರಷ್ಟು ಹಿಂದೆಯೇ ದಾಖಲಿಸಲ್ಪಟ್ಟಿದೆ.
ಅನೇಕ ಶೈಕ್ಷಣಿಕ ಮತ್ತು ಸಂಶೋಧನಾ ಯಂತ್ರವ್ಯವಸ್ಥೆಗಳ ಜೊತೆಗೆ, ವಾಣಿಜ್ಯೋತ್ಪನ್ನಗಳನ್ನು ಹೊಂದಿದ್ದ ಹಲವಾರು ಕಂಪನಿಗಳು 1980ರ ದಶಕದಲ್ಲಿ ಅಸ್ತಿತ್ವದಲ್ಲಿದ್ದವು: ಪೆನ್‌ಸೆಪ್ಟ್‌, ಕಮ್ಯುನಿಕೇಷನ್ಸ್‌ ಇಂಟೆಲಿಜೆನ್ಸ್‌ ಕಾರ್ಪೊರೇಷನ್‌, ಮತ್ತು ಲೈನಸ್‌ ಇವೇ ಆ ಕಂಪನಿಗಳಾಗಿದ್ದು, ಕಿಕ್ಕಿರಿದು ತುಂಬಿಹೋಗಿದ್ದ ಈ ಕ್ಷೇತ್ರದಲ್ಲಿ ಇವು ತಮ್ಮದೇ ಆದ ಜನಪ್ರಿಯತೆಯನ್ನು ಕಾಯ್ದುಕೊಂಡಿದ್ದವು. ನಂತರದಲ್ಲಿ, GO ಕಾರ್ಪ್‌ ಎಂಬ ಕಂಪನಿಯು ಒಂದು ಫಲಕ PC ಉತ್ಪನ್ನಕ್ಕೆ ಸಂಬಂಧಿಸಿದಂತೆ ಪೆನ್‌ಪಾಯಿಂಟ್‌ OS ಕಾರ್ಯಾಚರಣಾ ವ್ಯವಸ್ಥೆಯನ್ನು ಹೊರತಂದಿತು. ಇದು GO ಕಾರ್ಪೊರೇಷನ್‌ ವತಿಯಿಂದ ಸಲ್ಲಿಸಲಾದ ಒಡೆತನದ ದಾಖಲೆಗಳ ಪೈಕಿ ಒಂದಾಗಿದ್ದು, ಇದು ಫಲಕ PCಯ ಕಾರ್ಯಾಚರಣಾ ವ್ಯವಸ್ಥೆಗೆ ಸಂಬಂಧಿಸಿದ ಇತ್ತೀಚಿನ ಕಾನೂನು-ಉಲ್ಲಂಘನೆಯ ಮೊಕದ್ದಮೆಯನ್ನು ಎದುರಿಸುತ್ತಿದೆ.
ಈ ಕೆಳಗಿನ ಕಾಲಯೋಜನೆ ಪಟ್ಟಿಯು ಈ ಇತಿಹಾಸದ ಕೆಲವೊಂದು ಪ್ರಮುಖ ಘಟನೆಗಳ ವಿವರಗಳನ್ನು ನೀಡುತ್ತದೆ:
ಬಾಹ್ಯ ಕೊಂಡಿಗಳು
ಸರಿಸುಮಾರಾಗಿ 1917ರಿಂದ 1992ರವರೆಗಿನ ಪೆನ್ ಕಂಪ್ಯೂಟಿಂಗ್‌ನ ಇತಿಹಾಸವನ್ನು ಇದು ಒಳಗೊಂಡಿದ್ದು, ಸ್ಪರ್ಶ ಮತ್ತು ಭಾವಸೂಚಕ ತಂತ್ರಜ್ಞಾನವು ಇದರಲ್ಲಿ ಸೇರಿಕೊಂಡಿದೆ.
ವರ್ಗ:ಬಳಕೆದಾರರ ಇಂಟರ್‌ಫೇಸ್‌ನ ಕೌಶಲಗಳು
ರುದ್ರಾಕ್ಷಿ
ರುದ್ರಾಕ್ಷಿಮರ ಸಸ್ಯಸಾಮ್ರಾಜ್ಯದ ಇಲಾಯಿಯೊಕಾರ್ಪೇಸಿ ಎಂಬ ಕುಟುಂಬಕ್ಕೆ ಸೇರಿರುವ ಮಧ್ಯಮ ಗಾತ್ರದ ಮರ. ಇದರ ವೈಜ್ಞಾನಿಕ ನಾಮ ಇಲಾಯಿಯೊಕಾರ್ಪಸ್ ಜ್ಯಾನಿಟ್ರಸ್. ಸು. 6-10 ಮೀ ಎತ್ತರಕ್ಕೆ ಬೆಳೆಯುವ ಈ ಮರಗಳು ನೇಪಾಲ, ಬಿಹಾರ, ಬಂಗಾಲ, ಅಸ್ಸಾಮ್, ಮಧ್ಯಪ್ರದೇಶ ಹಾಗೂ ಮಹಾರಾಷ್ಟ್ರ ರಾಜ್ಯಗಳ ದಟ್ಟಕಾಡುಗಳಲ್ಲಿ ಕಂಡುಬರುತ್ತವೆ. ಅಪರೂಪಕ್ಕೆ ಈ ಸಸ್ಯವನ್ನು ಅಲಂಕಾರಕ್ಕಾಗಿಯೂ ಬೆಳೆಸುವುದುಂಟು.
ರುದ್ರನ 'ಅಕ್ಷಿ'ಯೇ ರುದ್ರಾಕ್ಷಿ. ಅರ್ಥಾತ್ ಹಿಂದೂ ಧರ್ಮದ ಪ್ರಕಾರ ರುದ್ರಾಕ್ಷಿಯನ್ನು ಶಿವನ ಕಣ್ಣಿಗೆ ಹೋಲಿಸಲಾಗುತ್ತದೆ. ಹೀಗಾಗಿ ರುದ್ರಾಕ್ಷಿಗೆ ಪೂಜೆ-ಪುನಸ್ಕಾರಗಳಲ್ಲಿ ವಿಶೇಷವಾದ ಸ್ಥಾನವಿದೆ. ಹಿಮಾಲಯ ಪ್ರದೇಶಗಳಲ್ಲಿ ರುದ್ರಾಕ್ಷಿ ಮರಗಳನ್ನು ಹೆಚ್ಚಾಗಿ ಕಾಣಬಹುದಾಗಿದೆ. ಈ ವೃಕ್ಷಗಳು ಶೀಘ್ರಗತಿಯಲ್ಲಿ ಫಲ ಬಿಡುವ ಜಾತಿಗೆ ಸೇರಿದ್ದು, ಮೂರ್ನಾಲ್ಕು ವರ್ಷಗಳಲ್ಲೇ ರುದ್ರಾಕ್ಷಿ ಬೀಜಗಳನ್ನು ಬಿಡತೊಡಗುತ್ತವೆ. ಇಂಥ ರುದ್ರಾಕ್ಷಿಗಳಲ್ಲಿ ಏಕಮುಖದಿಂದ ಹಿಡಿದು ಇಪ್ಪತ್ತೊಂದು ಮುಖದ ರುದ್ರಾಕ್ಷಿವರೆಗೂ ಒಳಜಾತಿಗಳಿವೆ. ಪ್ರತಿಯೊಂದಕ್ಕೂ ಅದರದೇ ಆದ ಸ್ಥಾನಮಾನವಿದೆ. ಇದೇ ಕಾರಣಕ್ಕೆ ಭಕ್ತಾದಿಗಳು ರುದ್ರಾಕ್ಷಿಮಾಲೆಯನ್ನು ಧರಿಸುವದುಂಟು.
ಸಸ್ಯದ ವಿವರಗಳು
thumb|ರುದ್ರಾಕ್ಷಿ ಮರ thumb|ಬಲಿತ ರುದ್ರಾಕ್ಷಿ ಹಣ್ಣುಗಳು ತಮ್ಮ ವಿಶಿಷ್ಟ ನೀಲಿ ಬಣ್ಣವನ್ನು ಪ್ರದರ್ಶಿಸುತ್ತವೆ ಎಲೆ ಉದುರಿ ಬಿದ್ದಿರುವ ಹಳೆಯದಾದ ಸ್ಥಳಗಳಲ್ಲಿ ರುದ್ರಾಕ್ಷಿ ಗಿಡದ ಹೂಗಳು ಅರಳುತ್ತವೆ. ಗೊಂಚಲು ಗೊಂಚಲಾಗಿ ಹೂಗಳು ಆರಳುತ್ತವೆ. ಇವು ಸಮೂಹ ಅಥವಾ ರೆಸೀಮ್ ಮಾದರಿಯವು. ಒಂದೇ ಬೀಜವಿರುವ ಇದರ ಕಾಯಿಗೆ ಡ್ರೂಪ್ ಎಂದು ಹೆಸರು. ಗುಂಡಗಿರುವುದು. ನೇರಳೆ ಅಥವಾ ನೀಲಿ ಬಣ್ಣ. ಕಾಯಿಯ ವ್ಯಾಸ 1.5 ಸೆಂಮೀ. ತಿರುಳಿನ ರುಚಿ ಹುಳಿ. ಇದಕ್ಕೆ ಔಷಧೀಯ ಗುಣವಿದೆ. ಮೂರ್ಛೆರೋಗದ ಚಿಕಿತ್ಸೆಯಲ್ಲಿ ಇದನ್ನು ಉಪಯೋಗಿಸುತ್ತಾರೆ.
ಬೀಜದ ಹೊರಮೈ ಗುಂಡಾಗಿದ್ದು ಹೊರಕವಚ ಕಲ್ಲಿಗಿಂತಲೂ ಬಿರುಸಾಗಿರುವುದರಿಂದ ಈ ಕಾಯಿಗಳು ಹಲವಾರು ವರ್ಷ ಪರ್ಯಂತ ಕೆಡುವುದಿಲ್ಲ. ಬೀಜಗಳ ಹೊರಮೈಯಲ್ಲಿ ಮೇಲಿನಿಂದ ಕೆಳಕ್ಕೆ ರೂಪಗೊಂಡಿರುವ ಉದ್ದ ಸೀಳುಗಳಿವೆ. ಐದು ಸೀಳುಗಳಿರುವ ಬೀಜವನ್ನು ಪಂಚಮುಖಿ ಎನ್ನುತ್ತಾರೆ. ವಿರಳವಾಗಿ ಬೆಳೆಯುವ ಮರವಾದ್ದರಿಂದ ರುದ್ರಾಕ್ಷಿಬೀಜಗಳಿಗೆ ಬೇಡಿಕೆ ಅಧಿಕ. ಔಷಧೀಯ ಗುಣವೂ ಇವುಗಳ ಬೇಡಿಕೆಗೆ ಇನ್ನೊಂದು ಕಾರಣ. ಬೀಜದ ಹೊರಮೈ ಕೆಲವೊಮ್ಮೆ ಮಾರ್ಪಾಡಾಗಿ ಮೂಲಗುಣದಿಂದ ಭಿನ್ನವಾಗಿರುತ್ತದೆ. ಇಂಥ ಬೀಜಗಳಿಗೆ ಬೇಡಿಕೆ ಇನ್ನೂ ಹೆಚ್ಚು.
ರುದ್ರಾಕ್ಷಿ ಒಂದು ಪವಿತ್ರ ವಸ್ತು
center|thumb|ಒಣಗಿಸಿದ ರುದ್ರಾಕ್ಷಿ ಬೀಜಗಳು
ದ್ವಿಮುಖ ರುದ್ರಾಕ್ಷಿ
ಇದು ಶಿವ ಪಾರ್ವತಿ ಸ್ವರೂಪ ಎಂದು ಹೇಳುತ್ತಾರೆ ಈ ರುದ್ರಾಕ್ಷಿಯೂ ಸಿಗುವುದು ತುಂಬಾ ವಿರಳ. ಇದನ್ನು ಧರಿಸುವುದರಿಂದ ಗೋಹತ್ಯೆಯೇ ಮೊದಲಾದ ಇತರೆ ದೋಷಗಳೂ ನಾಶವಾಗುತ್ತದೆ. ಈ ರುದ್ರಾಕ್ಷಿಯು ಉತ್ತಮ ಗೃಹಸ್ಥ ಜೀವನ ಸುಖ ಶಾಂತಿ, ಸೌಭಾಗ್ಯವನ್ನು ಕೊಡುವುದೆಂದು ಹೇಳಲಾಗುತ್ತದೆ. ಇದರ ಬೆಲೆಯೂ ತುಂಬಾ ಹೆಚ್ಚು.
ತ್ರಿಮುಖ ರುದ್ರಾಕ್ಷಿ
ಮೂರುಮುಖದ ರುದ್ರಾಕ್ಷಿ ಅಗ್ನಿ ದೇವನ ಸ್ವರೂಪ ಎಂದು ಹೇಳುತ್ತಾರೆ. ಇದೂ ಬಹಳ ಕಡಿಮೆ ಪ್ರಮಾಣದಲ್ಲಿ ದೊರೆಯುತ್ತದೆ. ಇದರ ಧಾರಣೆಯಿಂದ ಸಕಲ ಪಾಪಗಳೂ ನಿವಾರಣೆ ಆಗುವುದು. ಇದರ ಬೆಲೆಯೂ ಸ್ವಲ್ಪ ಹೆಚ್ಚಾಗಿಯೇ ಇದೆ.
ಚತುರ್ಮುಖ ರುದ್ರಾಕ್ಷಿ
ಇದನ್ನು ಬ್ರಹ್ಮ ಸ್ವರೂಪ ಎಂದು ಗುರುತಿಸುತ್ತಾರೆ. ಇದು ಸಾಕಷ್ಟು ಪ್ರಮಾಣದಲ್ಲಿ ದೊರೆಯುವುದು. ಇದು ಭ್ರೂಣ ಹತ್ಯಾದೋಷವನ್ನು ನಿವಾರಣೆ ಮಾಡುವುದು. ಸ್ಮರಣ ಶಕ್ತಿ, ಬುದ್ಧಿ, ಶಿಕ್ಷಣದಲ್ಲಿ ಸಫಲತೆ, ಇವು ದೊರಕುವುದೆಂದು ಹೇಳುವರು. ಬೆಲೆ ಸಾಧಾರಣ ಮಟ್ಟದ್ದು.
ಪಂಚಮುಖಿ ರುದ್ರಾಕ್ಷಿ
ಪಂಚ ಮುಖಿ ರುದ್ರಾಕ್ಷಿಯನ್ನು ಸ್ವಯಂ ಭಗವಾನ್ ಶಂಕರನ ಸ್ವರೂಪ ಎಂದು ತಿಳಿಯುತ್ತಾರೆ. ಹೆಚ್ಚಿನ ರುದ್ರಾಕ್ಷಿಗಳು ಪಂಚಮುಖಿ ಆಗಿರುತ್ತವೆ. ಈ ರುದ್ರಾಕ್ಷಿ ಹೆಚ್ಚು ಸಿಗುವುದರಿಂದ ಬೆಲೆಯೂ ಕಡಿಮೆ. ಈ ರುದ್ರಾಕ್ಷಿಯನ್ನು ಧರಿಸುವುದರಿಂದ ಈಶ್ವರನ ಕೃಪೆ ದೊರಕಿ ಮನಸ್ಸಿಗೆ ಶಾಂತಿದೊರೆಯುವುದು ಎಂಬ ನಂಬುಗೆ ಇದೆ.
ಷಷ್ಠ ಮುಖಿ ರುದ್ರಾಕ್ಷಿ
ಆರು ಮುಖದ ರುದ್ರಾಕ್ಷಿ ಶಿವ ಪುತ್ರ ಕುಮಾರ ಕಾರ್ತಿಕೇಯನ ರೂಪವೆಂದು ತಿಳಿಯಲಾಗುತ್ತದೆ. ಈ ರುದ್ರಾಕ್ಷಿಯೂ ಹೆಚ್ಚಿನ ಪ್ರಮಾಣದಲ್ಲಿ ದೊರೆಯುವುದು. ಈ ರುದ್ರಾಕ್ಷಿ ಧರಿಸುವುದರಿಂದ ಅಧರ್ಮಾಚರಣೆ ಮಾಡಿದ್ದಲ್ಲಿ ಅದರಿಂದ ಉಂಟಾದ ಪಾಪಗಳು ನಿವಾರಣೆ ಆಗುವುದು ಹಾಗೂ ಸ್ಮರಣ ಶಕ್ತಿ ಹೆಚ್ಚುವುದು ಎಂಬ ನಂಬುಗೆ ಇದೆ.
ಸಪ್ತ ಮುಖಿ ರುದ್ರಾಕ್ಷಿ
ಏಳು ಮುಖದ ರುದ್ರಾಕ್ಷಿ ಅನಂತ ನಾಗನ (ಅಥವಾ ಆದಿಶೇಷನ ) ಸ್ವರೂಪ ಎಂದು ಹೇಳುವರು. ಇದೂ ಸಹ ವಿರಳವಾಗಿ ದೊರೆಯುವುದು. ಆದ್ದರಿಂದ ಬೆಲೆ ಹೆಚ್ಚು. ಈ ರುದ್ರಾಕ್ಷಿ ಧಾರಣೆಯಿಂದ ಹಾವಿನ ಭಯ ಇರುವುದಿಲ್ಲ. ಶರೀರ ಧೃಢವಾಗಿ ಬುದ್ಧಿ ಚುರುಕಾಗುವುದು - ಎಂದು ನಂಬಲಾಗಿದೆ.
ಅಷ್ಟ ಮುಖಿ ರುದ್ರಾಕ್ಷಿ
ಎಂಟು ಮುಖದ ರುದ್ರಾಕ್ಷಿಯು ಗಣಪತಿಯ ರೂಪವಾಗಿದೆ. ಈ ರುದ್ರಾಕ್ಷಿ ಬಹಳ ಕಡಿಮೆ ಪ್ರಮಾಣದಲ್ಲಿ ದೊರಕುತ್ತದೆ. ಬೇಡಿಕೆ ಜಾಸ್ತಿ ಇರುವುದರಿಂದ, ಬೆಲೆ ಜಾಸ್ತಿ. ಈ ರುದಾಕ್ಷಿಯನ್ನು ಧರಿಸುವುದಿಂದ ಕಾರ್ಯಗಳು ನಿರ್ವಿಘ್ನವಾಗಿ ನಡೆಯುತ್ತದೆ ಮತ್ತು ಸರ್ವ ಸಿದ್ಧಿಯುಂಟಾಗುವುದೆಂಬುದು ಭಕ್ತರ ನಂಬುಗೆ.
ನವ ಮುಖಿ ರುದ್ರಾಕ್ಷಿ
ಒಂಭತ್ತು ಮುಖದ ರುದ್ರಾಕ್ಷಿಯನ್ನು ಭೈರವ ಮತ್ತು ನವ ದುರ್ಗ ಸ್ವರೂಪ ಎಂದು ತಿಳಿಯಲಾಗುತ್ತದೆ. ಈ ರುದ್ರಾಕ್ಷಿಯೂ ಕೂಡಾ ಬಹಳ ಕಡಿಮೆ ಪ್ರಮಾಣದಲ್ಲಿ ದೊರೆಯುವುದು. ಆದ್ದರಿಂದ ಬೆಲೆಯೂ ಹೆಚ್ಚು. ಈ ರುದ್ರಾಕ್ಷಿಯನ್ನು ಧರಿಸುವುದರಿಂದ ಉತ್ತಮ ಸಂತಾನ ಪ್ರಾಪ್ತಿಯಾಗುವುದೆಂದು ಹೇಳುತ್ತಾರೆ.
ದಶಮುಖಿ ರುದ್ರಾಕ್ಷಿ
ಹತ್ತುಮುಖದ ರುದ್ರಾಕ್ಷಿ ಭಗವಾನ್ ನಾರಾಯಣನ ಸ್ವರೂಪವೆಂದು ನಂಬುಗೆ. ಈ ರುದ್ರಾಕ್ಷಿ ಧಾರಣೆಯಿಂದ ಇಹದ ಎಲ್ಲ ಸೌಲಭ್ಯಗಳೂ ಲಭಿಸುತ್ತದೆ ಮತ್ತು ಸದಾ ಸುಖ ಶಾಂತಿ ಇರುತ್ತದೆ ಎಂದು ಹೇಳುತ್ತಾರೆ.
ಏಕಾದಶ ಮುಖದ ರುದ್ರಾಕ್ಷಿ
ಹನ್ನೊಂದು ಮುಖದ ರುದ್ರಾಕ್ಷಿ ಪರಶಿವನ ರುದ್ರ ಸ್ವರೂಪ (ಏಕಾದಶ ರುದ್ರರು) ಎಂದು ಹೇಳುತ್ತಾರೆ. ಇದೂ ಕಡಿಮೆ ಪ್ರಮಾಣದಲ್ಲಿ ದೊರಕುತ್ತದೆ. ಸಾಮಾನ್ಯವಾಗಿ ಸಂನ್ಯಾಸಿಗಳು, ಯತಿಗಳು, ಸಾಧಕರು ಇದನ್ನು ಧರಿಸುತ್ತಾರೆ. ಯಜ್ಞ ಯಾಗಾದಿಗಳ ಫಲ ಈ ರುದ್ರಾಕ್ಷಿ ಧರಿಸುವುದರಿಂದ ಸಿದ್ಧಿಸುತ್ತದೆ ಎಂದು ನಂಬಿಕೆ ಇದೆ.
ದ್ವಾದಶ ಮುಖಿ ರುದ್ರಾಕ್ಷಿ
ಹನ್ನೆರಡು ಮುಖದ ರುದ್ರಾಕ್ಷಿ ಭಗವಾನ್ ಸೂರ್ಯನಾರಾಯಣನ ಸ್ವರೂಪವೆಂದು ತಿಳಿಯಲಾಗುತ್ತದೆ (ದ್ವಾದಶಾದಿತ್ಯರು). ಈ ರುದ್ರಾಕ್ಷಿಯ ಬೆಲೆಯೂ ಸ್ವಲ್ಪ ಕಡಿಮೆ ಪ್ರಮಾಣದಲ್ಲಿರುತ್ತದೆ. ಈ ರುದ್ರಾಕ್ಷಿಯನ್ನು ಧರಿಸುವುದರಿಂದ ಮನುಷ್ಯನಲ್ಲಿ ತೇಜಸ್ಸು ಹೆಚ್ಚುತ್ತದೆ ಹಾಗೂ ಪ್ರಭಾವಶಾಲಿ ವ್ಯಕ್ತಿತ್ವವುಂಟಾಗುತ್ತದೆ ಎಂದು ಹೇಳುತ್ತಾರೆ. ಇದರ ಬೆಲೆಯೂ ಹೆಚ್ಚು.
ತ್ರಯೋದಶಿ ಮುಖಿ ರುದ್ರಾಕ್ಷಿ
ಹದಿಮೂರು ಮುಖದ ರುದ್ರಾಕ್ಷಿ ಇಂದ್ರ ದೇವನ ಸ್ವರೂಪ ಎಂದು ಭಾವಿಸುತ್ತಾರೆ. ಈ ರುದ್ರಾಕ್ಷಿಯ ಧಾರಣೆಯಿಂದ ಆತ್ಮ ಶಾಂತಿ ದೊರೆಯುವುದು, ಶಾರೀರಿಕ ಶಾಂತಿ ದೊರೆಯುವುದು.
ಚತುರ್ದಶ ಮುಖದ ರುದ್ರಾಕ್ಷಿ
ಹದಿನಾಲ್ಕು ಮುಖದ ರುದ್ರಾಕ್ಷಿ ಆಂಜನೇಯನ ಸ್ವರೂಪವೆಂದು ತಿಳಿಯಲಾಗುತ್ತದೆ. ಇದು ಸಹಾ ಕಡಿಮೆ ಪ್ರಮಾಣದಲ್ಲಿ ದೊರೆಯುವುದು. ಈ ರುದ್ರಾಕ್ಷಿ ಧಾರಣೆಯಿಂದ ರೋಗಗಳಿಂದ ಮುಕ್ತಿ ದೊರೆಯುತ್ತದೆ- ಮನುಷ್ಯ ನಿರೋಗಿಯಾಗಿ ಬಲಶಾಲಿಯಾಗುತ್ತಾನೆ ಎಂದು ಹೇಳುತ್ತಾರೆ. ಬೆಲೆಯೂ ಹೆಚ್ಚು.
ಉಲ್ಲೇಖ
ವರ್ಗ:ಹಿಂದೂ ಧರ್ಮ ವರ್ಗ:ಮರಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕರ್ನಾಟಕದ ಬಂದರುಗಳು
ಕರಾವಳಿಯು ಕರ್ನಾಟಕದಲ್ಲಿ ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರು ಮತ್ತು ಉತ್ತರ ಕನ್ನಡ ಜಿಲ್ಲೆಯ ಕಾರವಾರ ನಡುವೆ 300 ಕಿಲೋ ಮೀಟರ್ ವ್ಯಾಪಿಸಿದೆ. ಕರ್ನಾಟಕದ ಕರಾವಳಿಯು ಅರಬ್ಬೀ ಸಮುದ್ರದ ಪೂರ್ವ ದಡದಲ್ಲಿದೆ. ಈ ಕರಾವಳಿ ಪ್ರದೇಶದಲ್ಲಿ ಕರ್ನಾಟಕವು ಒಂದು ಪ್ರಮುಖ ಮತ್ತು ಹತ್ತು ಸಣ್ಣ ಬಂದರುಗಳನ್ನು ಹೊಂದಿದೆ. ಕಾಳಿ, ಬೇಲೆಕೇರಿ, ಗಂಗಾವಳಿ, ಅಘನಾಶಿನಿ ಶರಾವತಿ, ಶರಾಬಿ, ಕೊಲ್ಲೂರು, ಗಂಗೊಳ್ಳಿ, ಸೀತಾನದಿ, ಗುರುಪುರ ಮತ್ತು ನೇತ್ರಾವತಿ ಈ ಬೆಲ್ಟ್‌ನಲ್ಲಿರುವ ಪ್ರಮುಖ ನದಿಗಳು ಅರಬ್ಬಿ ಸಮುದ್ರವನ್ನು ಸೇರುತ್ತವೆ. ಸಮುದ್ರದ ಸವೆತ, ನದಿ ಮುಖಾಂತರಗಳ ವಲಸೆ, ಬಂದರುಗಳು ಮತ್ತು ಬಂದರುಗಳ ಹೂಳು ತುಂಬುವುದು ಈ ಬೆಲ್ಟ್‌ಗೆ ಸಾಮಾನ್ಯವಾದ ಕೆಲವು ಸಮಸ್ಯೆಗಳು.
ಆಪರೇಷನ್ ಒಪೇರಾ
ಹಿನ್ನೆಲೆ
1960 ರ ದಶಕದಲ್ಲಿಯೇ ಇರಾಕ್ ತನ್ನ ಪರಮಾಣು ಕಾರ್ಯಕ್ರಮವನ್ನು ಪ್ರಾರಂಭಿಸಿತ್ತು. ಆದರೆ ೧೯೭೦ರ ಆರಂಭದವರೆಗೆ ಅದರಲ್ಲಿ ಗಮನಾರ್ಹ ಪ್ರಗತಿಯನ್ನು ಸಾಧಿಸಿರಲಿಲ್ಲ. 1970 ರ ದಶಕದ ಮಧ್ಯಭಾಗದಲ್ಲಿ ಪರಮಾಣು ರಿಯಾಕ್ಟರ್ ಒಂದನ್ನು ಖರೀದಿಸುವ ಮೂಲಕ ಅದನ್ನು ವಿಸ್ತರಿಸಲು ಪ್ರಯತ್ನಿಸಿತು. ಈ ದಿಸೆಯಲ್ಲಿ ಗ್ಯಾಸ್ ಕೂಲ್ಡ್ ಗ್ರ್ಯಾಫೈಟ್ ಮಾಡರೇಟೆಡ್ ಪ್ಲುಟೋನಿಯಂ ಉತ್ಪಾದನಾ ರಿಯಾಕ್ಟರ್ ಮತ್ತು ಮರು ಸಂಸ್ಕರಣಾ ಘಟಕವನ್ನು ಫ್ರಾನ್ಸಿನಿಂದ ಖರೀದಿಸಲು ಪ್ರಯತ್ನಿಸಿತು. ಆದರೆ ಫ್ರೆಂಚ್ ಸರ್ಕಾರ ಈ ಪ್ರಸ್ತಾಪವನ್ನು ತಿರಸ್ಕರಿಸಿತು. ನಂತರ ಇಟಲಿಯ ಕಡೆ ಮುಖ ಮಾಡಿದ ಇರಾಕ್, ಇಟಲಿ ದೇಶದಿಂದ ಸಿರೆನ್ ರಿಯಾಕ್ಟರನ್ನು ಖರೀದಿಸಲು ಪ್ರಯತ್ನಿಸಿತು.‌ ಆದರೆ ಇಲ್ಲಿಯೂ ವಿಫಲವಾದ ಇರಾಕ್, ಮತ್ತೆ ಪುನಃ ಫ್ರೆಂಚ್ ಸರ್ಕಾರದ ಕಡೆ ಮುಖ ಮಾಡಿತು. ಈ ಸಲ ಒಸಿರಿಸ್ ವರ್ಗದ, ಸಂಶೋಧನಾ ರಿಯಾಕ್ಟರನ್ನು ತನಗೆ ಮಾರಾಟ ಮಾಡುವಂತೆ ಮನವೊಲಿಸಿತು. ಈ ಪ್ರಸ್ತಾಪಕ್ಕೆ ಒಪ್ಪಿದ ಫ್ರಾನ್ಸ್, ಶಾಂತಿಯುತ ಬಳಕೆಗೆ ಮತ್ತು ಪರಮಾಣು ಸಂಬಂಧಿ ಸಂಶೋಧನೆಗೆ ಮಾತ್ರ ಬಳಸಬೇಕು ಎಂಬ ನಿಯಮಗಳನ್ನು ವಿಧಿಸಿ, ಒಸಿರಿಸ್ ವರ್ಗದ ಪರಮಾಣು ರಿಯಾಕ್ಟರನ್ನು ಇರಾಕಿಗೆ ಮಾರಾಟ ಮಾಡಲು ಒಪ್ಪಿಕೊಂಡಿತು. 1976 ರಲ್ಲಿ ಅಂತಿಮಗೊಳಿಸಲಾದ ಈ ಒಪ್ಪಂದದ ಪ್ರಕಾರ ಫ್ರಾನ್ಸ್, ಇರಾಕಿಗೆ ಐಸಿಸ್ ಮಾದರಿಯ ರಿಯಾಕ್ಟರ್, ೯೩%ರಷ್ಟು ಪುಷ್ಟೀಕರಿಸಿದ, ೭೩ ಕಿಲೋಗ್ರಾಂಗಳಷ್ಟು ಯುರೇನಿಯಂ ಅನ್ನು ಪೂರೈಸಿತು. ಒಟ್ಟು 300 ಮಿಲಿಯನ್ ವೆಚ್ಚದ ಈ ಒಪ್ಪಂದದಲ್ಲಿ, ತಾಂತ್ರಿಕ ಉಪಕರಣಗಳ ಜೊತೆಗೆ ಫ್ರಾನ್ಸ್, ಇರಾಕಿ ವಿಜ್ಞಾನಿಗಳಿಗೆ ಮತ್ತು ಸ್ಥಾವರದಲ್ಲಿ ಕಾರ್ಯನಿರ್ವಹಿಸುವ ಸಿಬ್ಬಂದಿಗಳಿಗೆ ಸೂಕ್ತ ತರಬೇತಿಯನ್ನು ಸಹ ನೀಡಬೇಕಿತ್ತು. ನವೆಂಬರ್ 1975 ರಲ್ಲಿ, ಎರಡೂ ದೇಶಗಳು ಪರಮಾಣು ಸಹಕಾರ ಒಪ್ಪಂದಕ್ಕೆ ಸಹಿ ಹಾಕಿದವು.
ಕರ್ನಾಟಕದ ಬಂದರುಗಳು
ಬಂದರುಗಳ ಅಭಿವೃದ್ಧಿಯು ರಾಜ್ಯದ ವಿಷಯವಾಗಿದೆ, ಕರ್ನಾಟಕ ಸರ್ಕಾರವು 1957 ರಲ್ಲಿ ಬಂದರು ಮತ್ತು ಒಳನಾಡು ಜಲಸಾರಿಗೆ ಇಲಾಖೆಯನ್ನು ಸ್ಥಾಪಿಸಿತು. ಇಲಾಖೆಯು ದಕ್ಷಿಣದಲ್ಲಿ ಮಂಗಳೂರು ಮತ್ತು ಉತ್ತರದಲ್ಲಿ ಕಾರವಾರದ ನಡುವೆ ಒಂದು ಪ್ರಮುಖ ಮತ್ತು ಹತ್ತು ಸಣ್ಣ ಬಂದರುಗಳನ್ನು ನಿರ್ವಹಿಸುತ್ತದೆ. ನವಮಂಗಳೂರು ಬಂದರು ಮಾತ್ರ ಪ್ರಮುಖ ಬಂದರು. ಸಣ್ಣ ಬಂದರುಗಳು ಕಾರವಾರ, ಹಳೆ ಮಂಗಳೂರು, ಬೇಲೆಕೇರಿ, ತದಡಿ, ಹೊನ್ನಾವರ, ಭಟ್ಕಳ, ಕುಂದಾಪುರ, ಹಂಗಾರಕಟ್ಟಾ, ಮಲ್ಪೆ ಮತ್ತು ಪಡುಬಿದ್ರಿ ಬಂದರುಗಳಲ್ಲಿವೆ. ಇವುಗಳಲ್ಲಿ, ಕಾರವಾರದಲ್ಲಿರುವ ಏಕೈಕ ಎಲ್ಲಾ ಹವಾಮಾನ ಬಂದರು ಆದರೆ ಉಳಿದವು ನದಿಯ ನ್ಯಾಯೋಚಿತ-ಹವಾಮಾನ ಹಗುರವಾದ ಬಂದರುಗಳಾಗಿವೆ.
ತೊಂಬತ್ತರ ದಶಕದ ಆರಂಭದಲ್ಲಿ ಕೇಂದ್ರ ಸರ್ಕಾರ ಜಾರಿಗೆ ತಂದ ಆರ್ಥಿಕ ಸುಧಾರಣೆಗಳ ಬೆಳಕಿನಲ್ಲಿ, ಕರ್ನಾಟಕ ಸರ್ಕಾರವು ತನ್ನ ಬಂದರು ಮೂಲಸೌಕರ್ಯವನ್ನು ಸುಧಾರಿಸಲು ಗಂಭೀರ ಪ್ರಯತ್ನಗಳನ್ನು ಮಾಡುತ್ತಿದೆ. 1997 ರಲ್ಲಿ, ಖಾಸಗಿ ಸಹಭಾಗಿತ್ವದೊಂದಿಗೆ ಎಲ್ಲಾ ಬಂದರುಗಳನ್ನು ಅಭಿವೃದ್ಧಿಪಡಿಸುವ ದೃಷ್ಟಿಯಿಂದ "ಬಂದರು ನೀತಿ" ಯನ್ನು ರೂಪಿಸಲಾಯಿತು. ನೀತಿಯನ್ನು BOOST (ಬಿಲ್ಡ್-ಓನ್-ಆಪರೇಟ್-ಹಂಚಿಕೆ ಮತ್ತು ವರ್ಗಾವಣೆ) ಪರಿಕಲ್ಪನೆಯ ಸುತ್ತ ನಿರ್ಮಿಸಲಾಗಿದೆ ಮತ್ತು ಪ್ರಾಥಮಿಕವಾಗಿ ಸರಕು ನಿರ್ವಹಣೆ ಸಾಮರ್ಥ್ಯವನ್ನು ಸುಧಾರಿಸಲು ಪ್ರಯತ್ನಿಸುತ್ತದೆ.
ಆಪರೇಷನ್ ಒಪೇರಾ
ಹಿನ್ನೆಲೆ
ಇರಾಕಿನ ಪರಮಾಣು ಯೋಜನೆಯ ಬಗ್ಗೆ ಇಸ್ರೇಲಿಗೆ ಮೊದಲಿನಿಂದಲೂ ಅನುಮಾನವಿತ್ತು. ಹೀಗಾಗಿ ಇರಾಕಿನ ಪರಮಾಣು ಯೋಜನೆಯನ್ನು ಮೂಲದಲ್ಲೇ ವಿಫಲಗೊಳಿಸಲು, ತಮ್ಮ ಗುಪ್ತಚರ ಎಜನ್ಸಿ ಮೊಸ್ಸಾದ್ ಮೂಲಕ ಪ್ರಯತ್ನಿಸುತ್ತಿದ್ದರು. ಪರಮಾಣು ಸಂಶೋಧನಾ ರಿಯಾಕ್ಟರ್‌ಗಾಗಿ ಫ್ರಾನ್ಸ್ ಇರಾಕಿಗೆ ಮಾರುತಿದ್ದ ಯುರೇನಿಯಮ್, 93% ರಷ್ಟು ಪುಷ್ಟೀಕರಿಸಲಾಗಿತ್ತು. ಅಣ್ವಸ್ತ್ರವನ್ನು ತಯಾರಿಸಲು ಇಷ್ಟು ಶುದ್ಧತೆ ಸಾಕಷ್ಟಾಯಿತು. ವಿದ್ಯುಚ್ಚಕ್ತಿ ಉತ್ಪಾದನೆಗೆ ಯುರೇನಿಯಮನ್ನು ಕೇವಲ ೩% ದಷ್ಟು ಪುಷ್ಟೀಕರಿಸಿದರೆ ಸಾಕು. ತರಬೇತಿ ಮತ್ತು ಪ್ರಾಯೋಗಿಕ ಉದ್ದೇಶಗಳ ಕಾರಣಕ್ಕೆ ೯೭% ಶುದ್ಧತೆಯ ಯುರೇನಿಯಮನ್ನು ಮಾರಲಾಗುತ್ತಿದೆ ಎಂದು ಫ್ರಾನ್ಸ್ ಹೇಳಿಕೊಂಡಿತು. ಇರಾಕಿನ ಪರಮಾಣು ಯೋಜನೆಯ ಬಗ್ಗೆ ಇಸ್ರೇಲಿಗೆ ಅನುಮಾನ ಬರಲು ಇದೇ ಕಾರಣ.
ಕರ್ನಾಟಕದ ಬಂದರುಗಳು
ನವ ಮಂಗಳೂರು ಬಂದರು
ನವ ಮಂಗಳೂರು ಬಂದರು ಮಂಗಳೂರಿನ ಪಣಂಬೂರಿನಲ್ಲಿರುವ ಆಳವಾದ ನೀರಿನ, ಎಲ್ಲಾ ಹವಾಮಾನ ಬಂದರು. ನವಮಂಗಳೂರು ಬಂದರು ಕರ್ನಾಟಕದ ಏಕೈಕ ಪ್ರಮುಖ ಬಂದರು ಮತ್ತು ಪ್ರಸ್ತುತ ಭಾರತದ ಏಳನೇ ದೊಡ್ಡ ಬಂದರು. [3]
ಆಪರೇಷನ್ ಒಪೇರಾ
ಹಿನ್ನೆಲೆ
೬ನೇ ಎಪ್ರಿಲ್ ೧೯೭೯ರಂದು ಫ್ರಾನ್ಸಿನ ಲಾ ಸೆಯ್ನೆ ಸರ್ ಮೆರ್ ಬಂದರಿನಲ್ಲಿ ಸಾಗಾಣಿಕೆಗೆ ತಯಾರಾಗಿ ನಿಂತಿದ್ದ ಪರಮಾಣು ರಿಯಾಕ್ಟರ್ ಮೇಲೆ ೭ ಮಂದಿ ಇಸ್ರೇಲಿ ಕಮಂಡೋಗಳ ತಂಡ ದಾಳಿ ಮಾಡಿ, ಪರಮಾಣು ರಿಯಾಕ್ಟರನ್ನು ತಣ್ಣಗಿರಿಸುವ ಸಾಧನವನ್ನು ಸ್ಫೋಟಿಸಿದರು. ಮರುವರ್ಷ, ಅಂದರೆ ಜೂನ್ ೧೪ ೧೯೮೦ರಂದು, ಇರಾಕಿ ಪರಮಾಣು ರಿಯಾಕ್ಟರ್ ಯೋಜನೆಯ ಮುಖ್ಯಸ್ಥರಾಗಿದ್ದ ಈಜಿಪ್ಟ್ ಮೂಲದ ಪರಮಾಣು ವಿಜ್ಞಾನಿ ಯಾಹ್ಯಾ ಅಲ್ ಮಷಾದ್‌ರನ್ನು, ಅವರು ಉಳಿದುಕೊಂಡಿದ್ದ ಪ್ಯಾರೀಸಿನ ಹೋಟೆಲ್‌ನಲ್ಲಿ ಮೊಸಾದ್ ಏಜೆಂಟರುಗಳು ಹತ್ಯೆ ಮಾಡಿದರು.
ಕರ್ನಾಟಕದ ಬಂದರುಗಳು
ಹಳೆ ಮಂಗಳೂರು ಬಂದರು
ಹಳೆ ಮಂಗಳೂರು ಬಂದರು ನವಮಂಗಳೂರು ಬಂದರಿನ ದಕ್ಷಿಣಕ್ಕೆ ಇದೆ. ಇದು ಬಂಡರ್ ಎಂಬ ಹೆಸರಿನಿಂದ ಜನಪ್ರಿಯವಾಗಿದೆ. ಈ ಬಂದರನ್ನು ಲಕ್ಷದ್ವೀಪ ದ್ವೀಪ ಮತ್ತು ಮಧ್ಯಪ್ರಾಚ್ಯ ದೇಶಗಳಿಗೆ ಸರಕು ಮತ್ತು ಪ್ರಯಾಣಿಕರನ್ನು ಸಾಗಿಸಲು ಬಳಸಲಾಗುತ್ತಿತ್ತು. ಈಗ ಮೀನುಗಾರಿಕೆ ಈ ಬಂದರಿನ ಪ್ರಮುಖ ಚಟುವಟಿಕೆಯಾಗಿದೆ.
ಆಪರೇಷನ್ ಒಪೇರಾ
ದಾಳಿ ಪೂರ್ವದಲ್ಲಿ
ಇಸ್ರೇಲ್‌ನಲ್ಲಿ, ಇರಾಕಿನ ಪರಮಾಣು ರಿಯಾಕ್ಟರನ್ನು ನಿಷ್ಕ್ರಿಯಗೊಳಿಸುವ ಕುರಿತ ಚರ್ಚೆಗಳು ಯಿಝಾಕ್ ರಾಬಿನ್ ಅವರ ಮೊದಲ ಅಧಿಕಾರಾವಧಿಯಲ್ಲಿಯೇ (1974-1977) ಆರಂಭವಾಗಿತ್ತು. 1977 ರಲ್ಲಿ ಮೆನಾಚೆಮ್ ಬೆಗಿನ್ ಅವರು ಪ್ರಧಾನಿಯಾದ ನಂತರ ಈ ಸಿದ್ಧತೆಗಳು ಮತ್ತಷ್ಟು ತೀವ್ರಗೊಂಡವು. ಮಿಲಿಟರಿ ಕಾರ್ಯಾಚರಣೆಯ ಯೋಜನೆ ಅಲ್ಲದೆ, ರಾಜತಾಂತ್ರಿಕ ಮಾರ್ಗದಲ್ಲಿ ಸಹ ಇರಾಕನ್ನು ಕಟ್ಟಿಹಾಕಲು ಇಸ್ರೇಲ್ ಪ್ರಯತ್ನಿಸುತ್ತಿತ್ತು.
ಕರ್ನಾಟಕದ ಬಂದರುಗಳು
ಬೇಲೆಕೇರಿ ಬಂದರು
ಬೇಲೆಕೇರಿ ಬಂದರು ಬಿಂಜ್ ಕೊಲ್ಲಿಯಲ್ಲಿದೆ, ಕಾಳಿ ನದೀಮುಖದ ದಕ್ಷಿಣಕ್ಕೆ ಮತ್ತು ಕಾರವಾರಕ್ಕೆ 27 ಕಿಮೀ ದಕ್ಷಿಣಕ್ಕೆ, ಉತ್ತರ ಕನ್ನಡ ಜಿಲ್ಲೆ, ಕರ್ನಾಟಕದ. ಸದ್ಯಕ್ಕೆ ಕರ್ನಾಟಕದ ಮಂಗಳೂರು ಬಂದರಿನ ನಂತರ ಎರಡನೇ ದೊಡ್ಡ ಬಂದರು. ಕಬ್ಬಿಣದ ಅದಿರಿನ ಪ್ರಮುಖ ಉತ್ಪಾದಕರಾದ ಹೊಸಪೇಟೆ ಮತ್ತು ಬಳ್ಳಾರಿ ನಗರಗಳಿಗೆ ಮಾತ್ರ ಮುಖ್ಯ ಅನುಕೂಲವಾಗಿದೆ. ಈ ಬಂದರನ್ನು ಮುಖ್ಯವಾಗಿ ಕಬ್ಬಿಣದ ಅದಿರು ರಫ್ತು ಮಾಡಲು ಬಳಸಲಾಗುತ್ತದೆ. ಹಡಗುಗಳು ತೀರಕ್ಕೆ/ಬೆರ್ತ್‌ಗೆ ಬರುವುದಿಲ್ಲ. ಅದಿರನ್ನು ನಾಡದೋಣಿಗಳ ಮೂಲಕ ಸಮುದ್ರದಲ್ಲಿ ಹಡಗುಗಳಿಗೆ ಸಾಗಿಸಲಾಗುತ್ತದೆ. ಸದ್ಯಕ್ಕೆ ಬಾರ್ಜರ್ ಲೋಡಿಂಗ್‌ಗೆ ಮೂರು ಜೆಟ್ಟಿಗಳು ಲಭ್ಯವಿದೆ. ಬಂದರು ಚೆನ್ನಾಗಿ ಹೂಳೆತ್ತಿಲ್ಲ. ಕೆಲವು ಖಾಸಗಿ ಕಂಪನಿಗಳು ಕಾರ್ಯನಿರ್ವಹಿಸುತ್ತಿವೆ.
ಆಪರೇಷನ್ ಒಪೇರಾ
ರಾಜತಾಂತ್ರಿಕ ಮಾರ್ಗಗಳು
ಇಸ್ರೇಲ್‌ನ ವಿದೇಶಾಂಗ ಸಚಿವ ಮೋಶೆ ದಯಾನ್ ಫ್ರಾನ್ಸ್, ಯುನೈಟೆಡ್ ಸ್ಟೇಟ್ಸ್ ಮತ್ತು ಇಟಲಿಯೊಂದಿಗೆ ಹಲವು ಸುತ್ತಿನ ರಾಜತಾಂತ್ರಿಕ ಮಾತುಕತೆಗಳನ್ನು ನಡೆಸಿದರು. ಆದರೆ ಈ ಮಾತುಕತೆಗಳು ವಿಫಲವಾದವು. ಇರಾಕಿನ ಪರಮಾಣು ಕಾರ್ಯಕ್ರಮಕ್ಕೆ ಸಹಾಯ ಮಾಡುವುದನ್ನು ನಿಲ್ಲಿಸುವಂತೆ ಫ್ರೆಂಚ್ ಅಧ್ಯಕ್ಷರುಗಳಾದ ವ್ಯಾಲೆರಿ ಗಿಸ್ಕಾರ್ಡ್ ಮತ್ತು ಫ್ರಾಂಕೋಯಿಸ್ ಮಿಟರ್ರಾಂಡ್ ಅವರನ್ನು ಮನವೊಲಿಸಲು ಇಸ್ರೇಲ್ ಪ್ರಯತ್ನಿಸಿತು. ರಾಜತಾಂತ್ರಿಕ ಕ್ರಮಗಳು ಫಲಪ್ರದವಲ್ಲವೆಂದೂ, ತೀರ್ಮಾನವನ್ನು ತೆಗೆದುಕೊಳ್ಳಲು ದೀರ್ಘಕಾಲ ತೆಗೆದುಕೊಳ್ಳಬಹುದು ಮತ್ತು ಭವಿಷ್ಯದಲ್ಲಿ ಇರಾಕಿನ ಪರಮಾಣು ಕಾರ್ಯಕ್ರಮಗಳು ಮತ್ತಷ್ಟು ಬಲಿಷ್ಠ ಮತ್ತು ಮಾರಕವಾಗಬಹುದು ಎಂದು ಇಸ್ರೇಲಿಗೆ ಮನವರಿಕೆಯಾಯಿತು. ಇರಾಕಿಗೆ ಪಾಠ ಕಲಿಸಲು ಮಿಲಿಟರಿ ಕಾರ್ಯಾಚರಣೆಯೇ ಸೂಕ್ತ ಎಂದು ಇಸ್ರೇಲಿ ಪ್ರಧಾನಿ ಬೆಗಿನ್ ತೀರ್ಮಾನಿಸಿದರು.
ಆಂತರಿಕ ಚರ್ಚೆ
ಮಿಲಿಟರಿ ಕಾರ್ಯಾಚರಣೆಯ ನಿರ್ಧಾರವು ಬೆಗಿನ್ ಸರ್ಕಾರದ ಮಂತ್ರಿಮಂಡಲದ ಸದಸ್ಯರ ನಡುವೆ ತೀವ್ರ ಚರ್ಚೆಗೆ ಕಾರಣವಾಯಿತು. ಕ್ಯಾಬಿನೆಟ್ ಸದಸ್ಯ ಏರಿಯಲ್ ಶರೋನ್ ಮಿಲಿಟರಿ ಕಾರ್ಯಾಚರಣೆಯ ಪರವಾಗಿದ್ದರೆ, ವಿದೇಶಾಂಗ ಸಚಿವ ಮೋಶೆ ದಯಾನ್, ರಕ್ಷಣಾಮಂತ್ರಿ ಎಜರ್ ವೈಜ್ಮನ್ ಮತ್ತು ಉಪ ಪ್ರಧಾನಮಂತ್ರಿ ಯಿಗೆಲ್ ಯಾಡಿನ್ ಕಾರ್ಯಾಚರಣೆಯನ್ನು ವಿರೋಧಿಸಿದವರಲ್ಲಿ ಪ್ರಮುಖರು. ಈ ಕಾರ್ಯಾಚರಣೆಯು ಇಸ್ರೇಲ್-ಈಜಿಪ್ಟ್ ಶಾಂತಿ ಪ್ರಕ್ರಿಯೆಯನ್ನು ಹಳಿ ತಪ್ಪಿಸುತ್ತದೆ, ಈ ಪ್ರದೇಶದಲ್ಲಿ ಇಸ್ರೇಲ್‌ನ ಬಗ್ಗೆ ಅರಬ್ ದೇಶಗಳಿಗೆ ಇರುವ ಆಕ್ರೋಶ ಮತ್ತಷ್ಟು ಹೆಚ್ಚುತ್ತದೆ ಅಲ್ಲದೆ ಇಸ್ರೇಲ್-ಫ್ರೆಂಚ್ ಸಂಬಂಧಗಳಿಗೂ ಹಾನಿಯಾಗಬಹುದು ಎಂಬುದು ಕಾರ್ಯಾಚರಣೆಯನ್ನು ವಿರೋಧಿಸಿದವರ ಆತಂಕವಾಗಿತ್ತು. ಪರಮಾಣು ಶಸ್ತ್ರಾಸ್ತ್ರಕ್ಕೆ ಅಗತ್ಯವಾದ ವಸ್ತುಗಳನ್ನು ತಯಾರಿಸಲು ಇರಾಕಿಗರಿಗೆ ಐದರಿಂದ ಹತ್ತು ವರ್ಷಗಳು ಬೇಕಾಗುವುದು, ಅಷ್ಟರಲ್ಲಿ ನಾವು ರಾಜತಾಂತ್ರಿಕ ಮಾರ್ಗದ ಮೂಲಕ ಇರಾಕನ್ನು ಕಟ್ಟಿಹಾಕಬಹುದು ಎಂದು ರಾಜಕಾರಿಣಿ, ಗುಪ್ತಚರ ಅಧಿಕಾರಿ ಯೆಹೋಶುವಾ ಸಗುಯ್ ವಾದಿಸಿದರು. ಆದರೆ ಪರಮಾಣು ಸ್ಥಾವರದ ದುರುಪಯೋಗದ ಬಗ್ಗೆ ಸ್ಪಷ್ಟ ಅಂದಾಜು ಹೊಂದಿದ್ದ ಪ್ರಧಾನಿ ಮೆನಾಚೆಮ್ ಬೆಗಿನ್, ಮಿಲಿಟರಿ ಕಾರ್ಯಾಚರಣೆಯ ಪರವಾಗಿ ಇದ್ದರು. ಅಕ್ಟೋಬರ್ 1980 ರಲ್ಲಿ, ಯೋಜನೆಯನ್ನು ಇಸ್ರೇಲಿ ಕ್ಯಾಬಿನೆಟ್‌ನಲ್ಲಿ ಮತಕ್ಕೆ ಹಾಕಲಾಯಿತು. ಈ ಸಂದರ್ಭದಲ್ಲಿ ಮೋಶೆ ದಯಾನ್ ಹಾಜರಿರಲಿಲ್ಲ. ಆದರೂ ಉಪಸ್ಥಿತರಿದ್ದ ಸದಸ್ಯರಲ್ಲಿ 10/6 ಮತ ಚಲಾವಣೆ ಆಗುವ ಮೂಲಕ ಕಾರ್ಯಾಚರಣೆಗೆ ಅಂತಿಮವಾಗಿ ಒಪ್ಪಿಗೆ ಸೂಚಿಸಲಾಯಿತು.
ಕರ್ನಾಟಕದ ಬಂದರುಗಳು
ಹೊನ್ನಾವರ ಬಂದರು
ಹೊನ್ನಾವರ ಬಂದರು ಶರಾವತಿ ನದಿ ಅರಬ್ಬಿ ಸಮುದ್ರವನ್ನು ಸೇರುವ ಸ್ಥಳದಲ್ಲಿದೆ. ಬಂದರು ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರ ಪಟ್ಟಣದ ಸಮೀಪದಲ್ಲಿದೆ. ದೊಡ್ಡ ಹಡಗುಗಳ ನಿರ್ವಹಣೆಗಾಗಿ ಈ ಬಂದರನ್ನು ಮಾಡುವ ಪ್ರಯತ್ನಗಳು ಯಶಸ್ವಿಯಾಗಲಿಲ್ಲ. ಕೊಂಕಣ ರೈಲ್ವೆ ಮಾರ್ಗದಲ್ಲಿ ರಾಷ್ಟ್ರೀಯ ಹೆದ್ದಾರಿ 17 ಮತ್ತು ಹೊನ್ನಾವರ ರೈಲು ನಿಲ್ದಾಣವು ಹತ್ತಿರದಲ್ಲಿದೆ.
ಆಪರೇಷನ್ ಒಪೇರಾ
ಯೋಜನೆ
ವಾಯುದಾಳಿಯನ್ನು ನಡೆಸಲು, ಪರಮಾಣು ಸ್ಥಾವರದ ವಿನ್ಯಾಸದ ಅಗತ್ಯವಿತ್ತು. ಇದನ್ನು ಇರಾನ್ ಪೂರೈಸಿತು. ಎಂಟು ತಿಂಗಳ ಹಿಂದೆ, ಇರಾನ್-ಇರಾಕ್ ಯುದ್ಧದ ಸಮಯದಲ್ಲಿ ಇರಾನ್ ಈ ಪರಮಾಣು ಸ್ಥಾವರದ ಮೇಲೆ ದಾಳಿ ನಡೆಸಿತ್ತು ಮತ್ತು ಈ ಸಮಯದಲ್ಲಿ, ಇರಾನೀ ವಿಚಕ್ಷಣಾ ವಿಮಾನವೊಂದು ಈ ಸ್ಥಾವರದ ಛಾಯಾಚಿತ್ರಗಳನ್ನು ತೆಗೆದಿತ್ತು. ಇದೇ ಛಾಯಾಚಿತ್ರಗಳನ್ನು ಇಸ್ರೇಲಿಗೆ ಪೂರೈಸಲಾಯಿತು. ಇವುಗಳ ಸಹಾಯದಿಂದ ವಾಯುದಾಳಿಯನ್ನು ಮತ್ತಷ್ಟು ನಿಖರವಾಗಿ ಯೋಜಿಸಲು ಸಹಾಯಕವಾಯಿತು.
ಕರ್ನಾಟಕದ ಬಂದರುಗಳು
ಕುಂದಾಪುರ (ಗಂಗೊಳ್ಳಿ) ಬಂದರು
ಬಂದರು ಪಂಚ ಗಂಗೊಳ್ಳಿ ನದಿಯ ಸಂಗಮದಲ್ಲಿದೆ. ಬಂದರು ಉಡುಪಿ ಜಿಲ್ಲೆಯ ಕುಂದಾಪುರದ ಗಂಗೊಳ್ಳಿಯ ಸಮೀಪದಲ್ಲಿದೆ. ಈ ಬಂದರಿನ ಸಮೀಪ ರಾಷ್ಟ್ರೀಯ ಹೆದ್ದಾರಿ 17 ಮತ್ತು ಕೊಂಕಣ ರೈಲ್ವೆ ಹಾದು ಹೋಗಿದ್ದರೂ ಈ ಬಂದರಿನ ಅಭಿವೃದ್ಧಿ ನಡೆದಿಲ್ಲ. ಮುಖ್ಯವಾಗಿ ಮೀನುಗಾರಿಕೆಗೆ ಪರಿಗಣಿಸಲಾಗಿದೆ
ಆಪರೇಷನ್ ಒಪೇರಾ
ತರಬೇತಿ
ವಾಯುದಾಳಿಯ ಯೋಜನೆಗಳು ಅಂತಿಮ ಹಂತವನ್ನು ತಲುಪಿದ ಕೂಡಲೇ ಇಸ್ರೇಲೀ ಪೈಲೆಟ್ಟುಗಳ ವಾಯುದಾಳಿ ತರಬೇತಿ ಮತ್ತಷ್ಟು ವೇಗ ಪಡೆಯಿತು. ಇಸ್ರೇಲಿ ವಾಯುಸೇನೆಯ ಪೈಲಟ್‌ಗಳಿಗೆ ವಾಯುದಾಳಿಯ ತರಬೇತಿ ನೀಡುವ ಸಲುವಾಗಿ ಇರಾಕಿ ರಿಯಾಕ್ಟರ್‌ನ ಪೂರ್ಣ ಪ್ರಮಾಣದ ನಕಲು ಮಾದರಿಯೊಂದನ್ನು ನಿರ್ಮಿಸಲಾಯಿತು. ತರಬೇತಿಯ ಸಂದರ್ಭದಲ್ಲಿ ಮೂವರು ಇಸ್ರೇಲಿ ಪೈಲಟ್‌ಗಳು ಅಪಘಾತಗಳಲ್ಲಿ ಸಾವಿಗೀಡಾದರು. ಎ -4 ಸ್ಕೈಹಾಕ್ ವಿಮಾನವನ್ನು ಬಳಸಿಕೊಂಡು ಮೆಡಿಟರೇನಿಯನ್ ಸಮುದ್ರದ ಮೇಲೆ ಅಭ್ಯಾಸಗಳನ್ನು ಪ್ರಾರಂಭಿಸಲಾಯಿತು. ತಾಲೀಮಿನ ಜೊತೆಗೆ, ಇಸ್ರೇಲೀ ವಾಯುಸೇನೆಯ ಎಫ್ ೪ ಫ್ಯಾಂಟಮ್ ವಿಮಾನದ ಮೂಲಕ, ದಕ್ಷಿಣ ಮತ್ತು ಪಶ್ಚಿಮ ಇರಾಕಿನ ಭೂಪ್ರದೇಶಗಳ ಮೇಲೆ ವಿಚಕ್ಷಣ ಕಾರ್ಯಗಳನ್ನು ನಡೆಸಲಾಯಿತು ಮತ್ತು ಇರಾಕ್-ಸೌದಿ ಅರೇಬಿಯಾದ ಗಡಿಯಲ್ಲಿ ಅಳವಡಿಸಲಾದ ರಾಡಾರ್‌ಗಳಲ್ಲಿನ ಕೆಲವು ಲೋಪದೋಷಗಳನ್ನು ಪತ್ತೆಹಚ್ಚಿತು. ವಿಚಕ್ಷಣೆಯ ಸಮಯದಲ್ಲಿ ಇರಾಕೀ ವಾಯುಪಡೆಯ ಪ್ರತಿರೋಧವನ್ನು ಸಹ ಎದುರಿಸಬೇಕಾಯಿತು. ಸರಿಸುಮಾರು ಇದೇ ಸಮಯದಲ್ಲಿ, ಈ ಹಿಂದೆ ಅಮೇರಿಕಾದೊಂದಿಗೆ ಮಾಡಿಕೊಂಡ ಮಿಲಿಟರಿ ವ್ಯಾಪಾರ ಒಪ್ಪಂದದ ಅನ್ವಯ ಎಫ್ ೧೬ ಫೈಟಿಂಗ್ ಫಾಲ್ಕನ್ ಯುದ್ಧವಿಮಾನವನ್ನು ನಿಗದಿತ ಸಮಯಕ್ಕಿಂತ ಮೊದಲೇ ಪಡೆದುಕೊಂಡಿತು.(ಅಸಲಿಗೆ, ಈ ವಿಮಾನದ ಮೊದಲ ಬ್ಯಾಚನ್ನು ಮೂಲತಃ ಇರಾನ್‌ಗೆ ಮೀಸಲಿಡಲಾಗಿತ್ತು, ಆದರೆ 1979ರ ಇರಾನಿನ ಕ್ರಾಂತಿಯ ಕಾರಣದಿಂದಾಗಿ ಈ ವಿಮಾನಗಳನ್ನು ಖರೀದಿಸಲು ಇರಾನ್ ವಿಫಲವಾಯಿತು. ಈ ಕಾರಣದಿಂದ, ಇಸ್ರೇಲಿ ವಾಯುಪಡೆಯು ಈ ವಿಮಾನವನ್ನು ನಿಗದಿತ ಸಮಯಕ್ಕಿಂತ ಮುಂಚಿತವಾಗಿಯೇ ಪಡೆಯಿತು.)
ಕರ್ನಾಟಕದ ಬಂದರುಗಳು
ಹಂಗರಕಟ್ಟಾ ಬಂದರು
ಈ ಬಂದರು ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯಲ್ಲಿದೆ. ಹಂಗರಕಟ್ಟಾ ಬಂದರನ್ನು ಮುಖ್ಯವಾಗಿ ಮೀನುಗಾರಿಕೆ ದೋಣಿಗಳು ಬಳಸುತ್ತವೆ. ಬಂದರು ಸ್ವರ್ಣಾ ನದಿ ಮತ್ತು ಸೀತಾ ನದಿಯ ದಂಡೆಯಾಗಿದೆ.
ಆಪರೇಷನ್ ಒಪೇರಾ
ತಯಾರಿ
ಜೂನ್ 1981 ರಂದು ಒಸಿರಾಕ್ ರಿಯಾಕ್ಟರಿಗೆ ಇಂಧನವನ್ನು ತುಂಬಿ ಕಾರ್ಯನಿರ್ವಹಣೆ ಆರಂಭಿಸುವ ಮಾಹಿತಿಯು, ಇಸ್ರೇಲಿ ಬೇಹುಗಾರಿಕಾ ಸಂಸ್ಥೆಯಾದ ಮೊಸಾದ್‍ ಮೂಲಕ ಅಕ್ಟೋಬರ್ 1980ರಲ್ಲಿ ತಿಳಿದುಬಂತು. ಇದೇ ಸಮಯದಲ್ಲಿ ಅಮೇರಿಕಾವು ಪೂರೈಸಿದ, ಮಿಲಿಟರಿ ಬೇಹುಗಾರಿಕಾ ಉಪಗ್ರಹ ಕೆಹೆಚ್ -11 ಕೆನ್ನೆನ್‌ನಿಂದ ತೆಗೆದ ಫೋಟೋಗಳಿಂದ ಈ ವಿಷಯ ಸ್ಪಷ್ಟವಾಯಿತು. ಪರಮಾಣು ಸ್ಥಾವರವು ಇಂಧನ ತುಂಬಿಕೊಂಡು ಕಾರ್ಯಾರಂಭ ಮಾಡುವ ಮೊದಲು ಸ್ಥಾವರವನ್ನು ನಾಶ ಮಾಡಬೇಕಿತ್ತು. ಇಂಧನ ತುಂಬಿದ ಸ್ಥಾವರದ ಮೇಲೆ ದಾಳಿಯಾದರೆ ಸ್ಥಾವರದಿಂದ ವಿಕಿರಣ ಸೋರಿಕೆಯಾಗಿ, ಅದರಿಂದ ಸಹಸ್ರಾರು ಅಮಾಯಕ ಜೀವಗಳು ಬಲಿಯಾಗುವ ಸಂಭವವಿತ್ತು.
ಕರ್ನಾಟಕದ ಬಂದರುಗಳು
ಮಲ್ಪೆ ಬಂದರು
ಮಲ್ಪೆ ಬಂದರು ಉಡುಪಿಯ ಸಮೀಪದಲ್ಲಿದೆ. ಈ ಬಂದರು ಉದ್ಯಾವರ ನದಿ ಮತ್ತು ಅರಬ್ಬೀ ಸಮುದ್ರದ ಸಂಗಮದಲ್ಲಿದೆ. ಬಂದರು ಹೆಚ್ಚಾಗಿ ಮೀನುಗಾರಿಕೆ ಚಟುವಟಿಕೆಗಳನ್ನು ಮತ್ತು ಕೆಲವೊಮ್ಮೆ ಸರಕುಗಳನ್ನು ಸಹ ನಿರ್ವಹಿಸುತ್ತದೆ.
ಆಪರೇಷನ್ ಒಪೇರಾ
ತಯಾರಿ
ಇಸ್ರೇಲಿ ಮಿಲಿಟರಿ ನೆಲೆಗಳು ಮತ್ತು ಇರಾಕಿನ ರಿಯಾಕ್ಟರ್ ಕೇಂದ್ರದ ನಡುವಿನ ಅಂತರವು ಬಹಳ ದೀರ್ಘವಾಗಿತ್ತು (ಸುಮಾರು ೧೬೦೦ ಕಿಮೀ.). ಅಲ್ಲದೆ, ಇಸ್ರೇಲಿ ವಿಮಾನಗಳು ಜೋರ್ಡಾನ್ ಅಥವಾ ಸೌದಿ ವಾಯುಪ್ರದೇಶವನ್ನು ಬಳಸಿ, ಆ ದೇಶಗಳ ಮಿಲಿಟರಿ ರಾಡಾರ್‌ಗಳಿಗೆ ತಿಳಿಯದಂತೆ ಹಾರಬೇಕಿತ್ತು. ಈ ಕಾರಣದಿಂದ ಸೇನಾ ವಿಮಾನಗಳಿಗೆ ಹಾರಾಟದ ಮಧ್ಯೆ ಇಂಧನ ತುಂಬುವಿಕೆ ಅಸಾಧ್ಯವಾದುದರಿಂದ, ದಾಳಿಯಲ್ಲಿ ಪಾಲ್ಗೊಳ್ಳುವ ವಿಮಾನಗಳಿಗೆ ಬಾಹ್ಯ ಇಂಧನ ಟ್ಯಾಂಕುಗಳನ್ನು ಅಳವಡಿಸಬೇಕಾಯಿತು.
ಕರ್ನಾಟಕದ ಬಂದರುಗಳು
ಪಡುಬಿದ್ರಿ ಬಂದರು
ಪಡುಬಿದ್ರಿ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯಲ್ಲಿದೆ. ಸಮೀಪದ ನಂದಿಕೂರು ಗ್ರಾಮದಲ್ಲಿ ಶಾಖೋತ್ಪನ್ನ ವಿದ್ಯುತ್ ಉತ್ಪಾದನಾ ಕೇಂದ್ರಕ್ಕೆ ಅಗತ್ಯವಿರುವ ಕಲ್ಲಿದ್ದಲು ನಿರ್ವಹಣೆಗಾಗಿ ಪಡುಬಿದ್ರೆ ಬಂದರನ್ನು ಅಭಿವೃದ್ಧಿಪಡಿಸುವ ಕುರಿತು ಮಾತುಕತೆ ನಡೆಯುತ್ತಿದೆ.
ಆಪರೇಷನ್ ಒಪೇರಾ
ತಯಾರಿ
ವಾಯುದಾಳಿ ನಡೆಸುವ ತಂಡದಲ್ಲಿ ಒಟ್ಟು ೮ ಎಫ್ ೧೬ಎ (ದಾಳಿ ನಡೆಸಲು) ಮತ್ತು ೬ ಎಫ್ ೧೫ಎ(ದಾಳಿ ವಿಮಾನಗಳಿಗೆ ಬೆಂಬಲ ನೀಡಲು) ಯುದ್ಧವಿಮಾನಗಳನ್ನು ನಿಯೋಜಿಸಲಾಯಿತು. ಪ್ರತಿಯೊಂದು ಎಫ್ ೧೬ಎ ವಿಮಾನದಲ್ಲಿ ೨೦೦೦ ಪೌಂಡ್ ತೂಕದ, ಎರಡು ಅನಿರ್ದೇಶಿತ ಮಾರ್ಕ್-೮೪ ಸ್ಫೋಟಕವನ್ನು ಅಳವಡಿಸಲಾಗಿತ್ತು. ಎಫ್ ೧೬ಎ ವಿಮಾನದ ಪೈಲೆಟ್‌ಗಳು ಜೀವ್ ರಝ್, ಅಮೋಸ್ ಯಾಡ್ಲಿನ್, ಡಾಬ್ಬಿ ಯಾಫ್, ಹೆಗೈ ಕಾಟ್ಜ್, ಅಮೀರ್ ನಚುಮಿ, ಇಫ್ಟಾಚ್ ಸ್ಪೆಕ್ಟರ್, ರೆಲಿಕ್ ಶಫೀರ್ ಮತ್ತು ಇಲಾನ್ ರಮನ್. ಜೀವ್ ರಝ್ ದಾಳಿಯ ಮುಂದಾಳತ್ವ ವಹಿಸಿದ್ದರು.
ಕರ್ನಾಟಕದ ಬಂದರುಗಳು
ಉಲ್ಲೇಖಗಳು
ವರ್ಗ:ಬಂದರುಗಳು ವರ್ಗ:ಕರ್ನಾಟಕದ ಅರ್ಥ ವ್ಯವಸ್ಥೆ
ಆಪರೇಷನ್ ಒಪೇರಾ
ಸ್ಥಾವರದ ಮೇಲೆ ದಾಳಿ
ಒಸಿರಾಕ್ ರಿಯಾಕ್ಟರ್ ಸಂಕೀರ್ಣದಿಂದ 20 ಕಿಮೀ (12 ಮೈಲಿ) ದೂರ ಇರುವಾಗ, ಎಫ್ ೧೬ ವಿಮಾನಗಳ ತಂಡ ಮಿಂಚಿನ ವೇಗದಲ್ಲಿ ೨೧೦೦ ಮೀ ಎತ್ತರಕ್ಕೆ ಚಿಮ್ಮಿದವು. ನಿಗದಿತ ಎತ್ತರ ತಲುಪಿದ ತಕ್ಷಣ, ಪುನಃ ೩೫° ಕೋನದಲ್ಲಿ, ಘಂಟೆಗೆ ೧೧೦೦ ಕಿಮಿ ವೇಗದಲ್ಲಿ ಅಣು ಸ್ಥಾವರವನ್ನು ಗುರಿಯಾಗಿಸಿ, ಭೂಮಿಯ ಕಡೆ ಮುಖಮಾಡಿ ಹಿಂದಕ್ಕೆ ಹಾರಿದವು. ೧೧೦೦ ಮೀ (3,600 ಅಡಿ) ಎತ್ತರದಲ್ಲಿ ಇರುವಾಗ, ಎಫ್ -16 ಗಳು ಮಾರ್ಕ್ 84 (ಪ್ರತಿ ವಿಮಾನವು ಎರಡು ಬಾಂಬುಗಳನ್ನು ಹೊಂದಿತ್ತು) ಬಾಂಬ್‌ಗಳನ್ನು 5 ಸೆಕೆಂಡುಗಳ ಅಂತರದಲ್ಲಿ ಬೀಳಿಸಿದವು. ಹೀಗೆ ಬಿದ್ದ ಹದಿನಾರು ಬಾಂಬ್‌ಗಳಲ್ಲಿ ಕನಿಷ್ಠ ಎಂಟು ಬಾಂಬುಗಳು, ಒಸಿರಾಕ್ ಅಣು ಸ್ಥಾವರವನ್ನು ನೆಲಸಮ ಮಾಡುವಲ್ಲಿ ಯಶಸ್ವಿಯಾದವು. ಸ್ಥಾವರವು ನೆಲಸಮವಾಗಿದ್ದನ್ನು ಖಚಿತಪಡಿಸಿಕೊಂಡ ಇಸ್ರೇಲಿ ಪೈಲೆಟ್‌ಗಳು ತಕ್ಷಣವೇ, ತಕ್ಷಣ ತಮ್ಮ ವಿಮಾನಗಳನ್ನು ಎತ್ತರಕ್ಕೆ ಕೊಂಡೊಯ್ದರು ಮತ್ತು ತಮ್ಮ ದೇಶದೆಡೆಗೆ ಹಾರಿದರು. ಕೇವಲ ಎರಡೇ ನಿಮಿಷಗಳಲ್ಲಿ ದಾಳಿಯ ಇಷ್ಟೆಲ್ಲಾ ಕಾರ್ಯಕ್ರಮಗಳನ್ನು ಮುಗಿಸಲಾಯಿತು. ಬೇಸ್‌ಗೆ ಹಿಂದಿರುಗುತ್ತಿದ್ದಾಗ, ದಾಳಿ ಯಶಸ್ವಿಯಾಗಿದ್ದನ್ನು ಸಾಂಕೇತಿಕವಾಗಿ ತಿಳಿಸಲು ಇಸ್ರೇಲಿ ಪೈಲಟ್‌ಗಳು ತಮ್ಮ ಸಂಪರ್ಕ ಸಾಧನಗಳ ಮೂಲಕ, ಬೈಬಲಿನ ಜೋಶುವಾ 10:12 ಸಾಲನ್ನು  ವಾಚಿಸಿದರು. (ಇಸ್ರೇಲಿ ವಿಮಾನಗಳು ಬರುವ ಅರ್ಧ ಘಂಟೆಯ ಮೊದಲು, ವಿಮಾನ ವಿರೋಧಿ ರಕ್ಷಣಾ ವ್ಯವಸ್ಥೆಯನ್ನು ನಿರ್ವಹಿಸುವ ಇರಾಕಿ ಸೈನಿಕರ ತಂಡ ಮಧ್ಯಾಹ್ನ ಊಟದ ವಿರಾಮದ ಸಲುವಾಗಿ, ರಾಡಾರ್‌ಗಳನ್ನು ಆಫ್ ಮಾಡಿ ಹೊರಗೆ ತೆರಳಿದ್ದರು ಎಂದು ತನಿಖೆಯ ನಂತರ ತಿಳಿದುಬಂತು.)
ಅಂತರರಾಷ್ಟ್ರೀಯ ಸಮುದಾಯದ ಪ್ರತಿಕ್ರಿಯೆ
ಇರಾಕೀ ಪರಮಾಣು ಸ್ಥಾವರದ ಮೇಲೆ ದಾಳಿಯಾದದ್ದು ತಿಳಿದು ಬರುತ್ತಿದ್ದಂತೆ, ವಿಶ್ವದ ಹಲವು ದೇಶಗಳ ಪ್ರತಿನಿಧಿಗಳು ಈ ದಾಳಿಯನ್ನು ಕಟುವಾಗಿ ಟೀಕಿಸಿದರು.
ದಾಳಿಯ ಕುರಿತಂತೆ ವಿಶ್ವಸಂಸ್ಥೆಯಲ್ಲಿ ನಡೆದ ಇರಾಕ್ ಮತ್ತು ಅಂತರರಾಷ್ಟ್ರೀಯ ಪರಮಾಣು ಶಕ್ತಿ ಏಜೆನ್ಸಿಯ ಎಂಟು ಸಭೆಗಳು ಮತ್ತು ಹೇಳಿಕೆಗಳ ನಂತರ ವಿಶ್ವಸಂಸ್ಥೆಯ ಭದ್ರತಾ ಮಂಡಳಿಯು, 19 ಜೂನ್ 1981 ರಂದು ಒಂದು ನಿರ್ಣಯವನ್ನು ಸರ್ವಾನುಮತದಿಂದ ಅಂಗೀಕರಿಸಿತು(ಸೆಕ್ಯುರಿಟಿ ಕೌನ್ಸಿಲ್ ರೆಸಲ್ಯೂಶನ್ 487). ಅಮೇರಿಕ ದೇಶವು ಮತಕ್ಕೆ ಹಾಕಿದ, ಆ ನಿರ್ಣಯದಲ್ಲಿ ದಾಳಿಯನ್ನು ವಿರೋಧಿಸಲಾಯಿತು ಮತ್ತು ಈ ದಾಳಿಯು ವಿಶ್ವಸಂಸ್ಥೆಯ ಚಾರ್ಟರ್ ಮತ್ತು ಅಂತರರಾಷ್ಟ್ರೀಯ ನಡವಳಿಕೆಯ ನಿಯಮಗಳ ಸ್ಪಷ್ಟ ಉಲ್ಲಂಘನೆ ಎಂದು ತೀವ್ರವಾಗಿ ಖಂಡಿಸಿತು. ಭವಿಷ್ಯದಲ್ಲಿ ಈ ರೀತಿಯ ದಾಳಿಗಳನ್ನು ನಡೆಸದಂತೆ ಎಚ್ಚರಿಕೆ ನೀಡಲಾಯಿತು. ಜೊತೆಗೆ, ತಾಂತ್ರಿಕ ಮತ್ತು ಪರಮಾಣು ಅಭಿವೃದ್ಧಿಯ ಕಾರ್ಯಕ್ರಮಗಳನ್ನು ಸ್ಥಾಪಿಸುವ ಇರಾಕ್‌ನ ಹಕ್ಕನ್ನು ಭದ್ರತಾ ಮಂಡಳಿಯು ಎತ್ತಿ ಹಿಡಿಯಿತು. ಇದರ ಜೊತೆಗೆ, ಅಣ್ವಸ್ತ್ರ ಪ್ರಸರಣ ತಡೆ ಒಪ್ಪಂದಕ್ಕೆ ಸಹಿ ಹಾಕುವಂತೆ ವಿಶ್ವಸಂಸ್ಥೆಯು ಒತ್ತಡ ಹೇರಿತು. ದಾಳಿಯಿಂದ ಆದ ಹಾನಿಗೆ ತಕ್ಕ ಪರಿಹಾರ ಪಡೆಯಲು ಇರಾಕ್ ಅರ್ಹವಾಗಿದೆ ಎಂದೂ ವಿಶ್ವಸಂಸ್ಥೆಯು ತಿಳಿಸಿತು. ಇಸ್ರೇಲ್ ಜೊತೆಗೆ ಅಮೇರಿಕಾ ಸಂಯುಕ್ತ ಸಂಸ್ಥಾನವು ಮಾಡಿಕೊಂಡಿದ್ದ ಮಿಲಿಟರಿ ವ್ಯಾಪಾರಿ ಒಪ್ಪಂದದ ಪ್ರಕಾರ, ಇಸ್ರೇಲಿಗೆ ತಲುಪಿಸಬೇಕಿದ್ದ ೪ ಎಫ್-೧೬ ಯುದ್ಧವಿಮಾನಗಳಿಗೆ ಅಮೇರಿಕಾವು ಎರಡು ತಿಂಗಳ ಮಟ್ಟಿಗೆ ತಡೆಯೊಡ್ಡಿತು.
ಅಸಲಿಗೆ ಅಮೇರಿಕಾದ ಈ ಕ್ರಮವು ಕೇವಲ ತೋರಿಕೆಗೆ ಮಾತ್ರ ಆಗಿತ್ತು. ಎರಡು ತಿಂಗಳ ನಂತರ ಎಫ್-೧೬ ವಿಮಾನಗಳನ್ನು ಒಪ್ಪಂದದ ಪ್ರಕಾರ ಅಮೇರಿಕಾ ಇಸ್ರೇಲಿಗೆ ಹಸ್ತಾಂತರಿತು.
ವಿಶ್ವಸಂಸ್ಥೆಯ ಸಾಮಾನ್ಯ ಸಭೆಯಲ್ಲಿ ಸಹ ಇಸ್ರೇಲಿನ ವಾಯುದಾಳಿಯನ್ನು ಖಂಡಿಸಲಾಯಿತು. 1981 ರ ನವೆಂಬರ್ 13 ರಂದು ನಡೆದ ಈ ಸಭೆಯಲ್ಲಿ ‌‌ಇಸ್ರೇಲಿಗೆ ಛೀಮಾರಿ ಹಾಕಲಾಯಿತು. ವಾಯುದಾಳಿಯಿಂದ ಉಂಟಾದ ಹಾನಿಯನ್ನು ತುಂಬಿಕೊಡುವ ಸಲುವಾಗಿ, ಸೂಕ್ತ ಪರಿಹಾರವನ್ನು ಇಸ್ರೇಲ್ ಇರಾಕಿಗೆ ಪಾವತಿಸಬೇಕೆಂದು ಒತ್ತಾಯಿಸಿತು ಮತ್ತು ಭವಿಷ್ಯದಲ್ಲಿ ಇಂತಹ ಕ್ರಮಗಳನ್ನು ತೆಗೆದುಕೊಳ್ಳದಂತೆ ಇಸ್ರೇಲಿಗೆ ಎಚ್ಚರಿಸಲಾಯಿತು.
ಇರಾಕಿನ ಪ್ರತಿನಿಧಿ "ಇಸ್ರೇಲ್, ತಾನು ಪರಮಾಣು ಶಸ್ತ್ರಾಸ್ತ್ರಗಳನ್ನು ಹೊಂದಿರುವುದನ್ನು ಮುಚ್ಚಿಡುವುದು ಮಾತ್ರವಲ್ಲ, ಅರಬ್ ರಾಷ್ಟ್ರಗಳು ವೈಜ್ಞಾನಿಕ ಅಥವಾ ತಾಂತ್ರಿಕ ಜ್ಞಾನವನ್ನು ಪಡೆಯುವುದನ್ನು ತಡೆಯುವುದೇ ಈ ದಾಳಿಯ ಮುಖ್ಯ ಉದ್ದೇಶವಾಗಿದೆ" ಎಂದು ಹೇಳಿದರು.
ಅಮೇರಿಕ ಸಹ ಈ ದಾಳಿಯಲ್ಲಿ ಕೈಜೋಡಿಸಿದೆ ಎಂದು ಸಿರಿಯಾ ಆರೋಪಿಸಿತು. ಇಸ್ರೇಲ್‌ನೊಂದಿಗಿನ ಮೈತ್ರಿಯ ಭಾಗವಾಗಿ ಅಮೇರಿಕಾವು ದಾಳಿಗೆ ಸಹಾಯಕವಾಗುವಂತೆ ವಿನಾಶಕಾರಿ ಆಯುಧಗಳನ್ನು ಇಸ್ರೇಲಿಗೆ ಒದಗಿಸಿದೆ. ಹಾಗಾಗಿ ಇಸ್ರೇಲಿನ ಜೊತೆಗೇ ಅಮೇರಿಕಾವನ್ನು ಸಹ ಖಂಡಿಸಬೇಕು ಎಂದು ಸಿರಿಯಾ ಹೇಳಿತು.
ವೈಜ್ಞಾನಿಕ ಸಂಶೋಧನೆಯ ಏಕೈಕ ಉದ್ದೇಶಕ್ಕಾಗಿಯೇ ಪರಮಾಣು ಸ್ಥಾವರವನ್ನು ನಿರ್ಮಿಸಲಾಗಿತ್ತು. ಇದಕ್ಕೆ ಸಂಬಂಧಿಸಿದಂತೆ ಫ್ರಾನ್ಸ್ ಮತ್ತು ಇರಾಕ್ ನಡುವೆ ನಡೆದ ಒಪ್ಪಂದದಲ್ಲಿ ಮಿಲಿಟರಿ ಬಳಕೆಯ ಉದ್ದೇಶಗಳು ಸೇರಿರಲಿಲ್ಲ ಎಂದು ಫ್ರಾನ್ಸಿನ ಪ್ರತಿನಿಧಿ ತಿಳಿಸಿದರು.
ಪರಮಾಣು ಶಸ್ತ್ರಾಸ್ತ್ರಗಳಿಗೆ ಪೂರಕವಾಗುವಂತೆ ಪರಮಾಣು ಸ್ಥಾವರವನ್ನು ಬಳಸಿಕೊಳ್ಳುವ ಸಾಮರ್ಥ್ಯ ಇರಾಕ್‌ಗೆ ಇದೆ ಎಂದು ತಾನು ಭಾವಿಸುವುದಿಲ್ಲ ಎಂದು ಯುನೈಟೆಡ್ ಕಿಂಗ್‌ಡಮ್ ಹೇಳಿತು.
ಐಎಇಎ ಮಹಾನಿರ್ದೇಶಕರು ಬಾಗ್ದಾದ್ ಬಳಿಯ ಪರಮಾಣು ಸಂಶೋಧನಾ ರಿಯಾಕ್ಟರ್‌ಗಳ ಪರಿಶೀಲನೆಯ ಸಂದರ್ಭದಲ್ಲಿ, ಸುರಕ್ಷತಾ ಒಪ್ಪಂದವನ್ನು ಮೀರುವ ಯಾವುದೇ ರೀತಿಯ ಅಂಶಗಳು ಕಂಡುಬಂದಿಲ್ಲ ಎಂದು ತಿಳಿಸಿದರು.
ಮಣಿಭವನ್, ಮುಂಬಯಿ
ಮಣಿಭವನ್, ದಕ್ಷಿಣ ಮುಂಬಯಿನಗರದ ಮರಗಿಡಗಳ ಹಸಿರು ಪರಿಸರವನ್ನು ಹೊಂದಿರುವ, ಲಬರ್ನಮ್ ರಸ್ತೆಯಲ್ಲಿದೆ. ಮಣಿಭವನ್, ೧೯೧೪ ರಿಂದ ೧೯೩೪ ರ ವರೆಗೆ, ಮಹಾತ್ಮಾ ಗಾಂಧಿಯವರ ಮುಂಬಯಿ ವಾಸ್ತವ್ಯದ ತಾಣವಾಗಿತ್ತು. ಈ ಭವನ ಬಾಪುರವರ ಪ್ರೀತಿಯ ಗೆಳೆಯ ರೇವಾಶಂಕರ್ ಜಗಜೀವನ್ ಝವೇರಿಯವರಿಗೆ ಸೇರಿತ್ತು. ಈ ಭವನ ಹಿಂದೆ 'ಮಣಿ ಪರಿವಾರ'ಕ್ಕೆ ಸೇರಿತ್ತು. ಗಾಂಧೀಜಿಯವರನ್ನು ತೀರಾ ಹತ್ತಿರದಿಂದ ಬಲ್ಲ 'ರೇವಾಶಂಕರ್' ಮುಂಬಯಿನಲ್ಲಿ ಇರುವಷ್ಟು ದಿನ ಇಡೀಭವನವನ್ನು ಅವರಿಗೆ ಬಿಟ್ಟುಕೊಟ್ಟಿದ್ದರು. ಅಲ್ಲಿಯೇ ಗಾಂಧೀಜಿಯವರ ದೈನಂದಿನ ದೇವರ ಪ್ರಾರ್ಥನೆಗಳು, ಹಾಗೂ ನೂರಾರು ಜನರ ಭೇಟಿ, ಪತ್ರವ್ಯವಹಾರಗಳು,ಗಣ್ಯರ ಜೊತೆಯಲ್ಲಿ ಮಾತುಕತೆಯ ಪ್ರಸಂಗಗಳನ್ನು ಕಾಲಕಾಲಕ್ಕೆ ಅತ್ಯಂತ ಸಮರ್ಪಕವಾಗಿ ಎಲ್ಲಾ ಬೇಕಾದ ವ್ಯವಸ್ಥೆಗಳನ್ನು ತಾವೇ ಖುದ್ದಾಗಿ ರೇವಾಶಂಕರರೇ ನೋಡಿಕೊಳ್ಳುತ್ತಿದ್ದರು.
ಮಣಿಭವನ್ ಹಾಗೂ ಕ್ವಿಟ್ ಇಂಡಿಯ ಆಂದೋಳನ
ರಾಷ್ಟ್ರಪಿತ ಬಾಪೂಜಿಯವರು ಮುಂಬಯಿಗೆ ಬಂದಾಗಲೆಲ್ಲಾ ತಂಗುತ್ತಿದ್ದ ಎರಡಂಸ್ತಿನ ಮನೆ,'ಮಣಿಭವನ' ಭಾರತದ   ಸ್ವಾತಂತ್ರ್ಯ ಚಳುವಳಿಯ ಚಾರಿತ್ರ್ಯಿಕ ಹಾಗೂ ಅದ್ಭುತ  ಕತೆಯನ್ನು ಮೌನವಾಗಿ ಹೇಳುವ ಪರಿ ಅನನ್ಯ. ಈಗ 'ಮಣಿಭವನ್'ಮ್ಯೂಸಿಯಮ್ ಆಗಿ ಬದಲಾಗಿದೆ. ಮಹಾತ್ಮರ ಜೀವನದ ಮೇಲೆ ಬೆಳಕು ಚೆಲ್ಲುವ ಹಲವು ಅಪರೂಪದ ಛಾಯಾಚಿತ್ರಗಳ,ಬಾಪು ಬರೆದ ಕಾಗದ ಪತ್ರಗಳ ಪ್ರತಿಗಳು, ಅವರು ಬಳಸುತ್ತಿದ್ದ,ಚರಖಾ, ಕನ್ನಡಕ, ಚಪ್ಪಲಿ, ಧೋತಿ, ಅಂಗವಸ್ತ್ರ, ವಾಕಿಂಗ್ ಸ್ಟಿಕ್, ಬಾಪುರವರ ಸೊಂಟಕ್ಕೆ ಕಟ್ಟಿದ ಗಡಿಯಾರ, ಲೇಖನಿ, ಭಗವದ್ಗೀತೆಯ ಪ್ರತಿ, ಮತ್ತು ಅನೇಕ ಪುಸ್ತಕಗಳ ಆಗರವಾಗಿದೆ. ಭಾರತದ ವಾಣಿಜ್ಯ ರಾಜಧಾನಿ ಮುಂಬಯಿನಗರದ ಮೊದಲು ಬ್ರಿಟಿಷ್ ಸಾಮ್ರಾಟನಿಗೆ ಸ್ವಾಗತತಾಣ. ಕೊನೆಗೆ ಬ್ರಿಟಿಷ್ ಚಕ್ರಾಧಿಪತ್ಯದ ಅತಿಬಲಶಾಲಿ ಸೈನ್ಯದ ಟುಕಡಿಯ ನಿರ್ಗಮನತಾಣವೂ ಆಗಿರುವುದನ್ನು ಇತಿಹಾಸ ಗುರುತಿಸುತ್ತದೆ. ಇದೆಲ್ಲದರ ಮೂಕ ಸಾಕ್ಷಿಯಾಗಿ ಮಣಿಭವನ ನಿಂತಿದೆ. ಹಲವು ಮಹತ್ತರ ನಿರ್ಧಾರಗಳು ಮೂಡಿಬಂದು ಕಾರ್ಯಾನ್ವಯಗೊಂಡಿದ್ದು ಇಲ್ಲಿಂದಲೇ. ಬ್ರಿಟಿಷ್ ಸಾಮ್ರಾಜ್ಯದ ಜೊತೆಗೆ ನಡೆದ ಅನೇಕ ಮಾತುಕತೆಗಳನ್ನು ಮುಂದುವರೆಸುವ ಅಥವಾ ನಿಶೇಧಿಸುವ ನಿರ್ಧಾರಗಳನ್ನು ಒಳಗೊಂಡ ಹಲವಾರು ಮಹತ್ವದ ಸಭೆಗಳು ಇಲ್ಲಿ ಸಮಾವೇಶಗೊಂಡಿದ್ದವು. ಗಾಂಧೀಜಿಯಷ್ಟು ಪತ್ರವ್ಯವಹಾರಮಾಡಿದ ಮತ್ತೊಬ್ಬ ನಾಯಕನಿಲ್ಲ.ಅಡಾಲ್ಫ್ ಹಿಟ್ಲರ್, ಅಮೆರಿಕದ ಅಧ್ಯಕ್ಷ ಫ್ರಾಂಕ್ಲಿನ್ ರೂಸ್ ವೆಲ್ಟ್ ರವರಿಗೆ ಪತ್ರ ಇಲ್ಲಿ ಜೋಪಾನವಾಗಿ ಇರಿಸಲಾಗಿದೆ. ಆ ತರಹ ನೂರಾರು ಪತ್ರವ್ಯವಹಾರಗಳನ್ನು ಬಾಪು ಬ್ರಿಟಿಷ್ ಸರ್ಕಾರದ ಜೊತೆಗೆ ಮಾಡುತ್ತಿದ್ದರು. ಆಗಸ್ಟ್ ಕ್ರಾಂತಿ ಮೈದಾನವೆಂದೇ ಹೆಸರಾದ 'ಗೊವಾಲಿಯ ಕ್ರೀಡಾಂಗಣ'ದ ಹತ್ತಿರದಲ್ಲಿ ಇದ್ದು,೧೯೪೨, ಆಗಸ್ಟ್, ೮ ರಂದು, ಇಲ್ಲಿಂದಲೇ ಮಹಾತ್ಮಾ ಗಾಂಧಿಯವರು ಬ್ರಿಟಿಷ್ ಅಧಿಕಾರವನ್ನು ಕೊನೆಗೊಳಿಸಿ ಭಾರತದಿಂದ ತೊಲಗಲು ಕರೆಕೊಟ್ಟ ಚಾರಿತ್ರ್ಯಿಕ ಆಂದೋಳನ (ಕ್ವಿಟ್ ಇಂಡಿಯಾ ಚಳುವಳಿಯನ್ನು) ಭಾರತದ ಹಾಗೂ ವಿಶ್ವದ ಇತಿಹಾಸದಲ್ಲಿ ದಾಖಲಾಯಿತು.
ಮಣಿಭವನ ತಲುಪಲು
ದಕ್ಷಿಣ ಮುಂಬಯಿನ ತುದಿಯಾದ,ತಾಜ್ ಮಹಲ್ ಹೋಟೆಲ್ ನಿಂದ ೪೦ ನಿಮಿಷಗಳಲ್ಲಿ ವಾಹನದಲ್ಲಿ ಬರಬಹುದು. 'ಗಾಮ್ ದೇವಿ ವಲಯ'ದಲ್ಲಿರುವ ಈ ಸ್ಮಾರಕ, ಬಾಬುಲ್ ನಾಥ್ ದೇವಾಲಯ,ಮತ್ತು ಭಾರತೀಯ ವಿದ್ಯಾಭವನ, ಮತ್ತು ಹರೆರಾಮ ಹರೆ ಕೃಷ್ಣ ಮಂದಿರ'ದ ಸಂಘಟನೆಯ ವತಿಯಿಂದ ನಿರ್ಮಿತವಾದ ರಾಧಾ ಗೋಪೀನಾಥ್ ದೇವಾಲಯ' ದ ಬಳಿ ಇದೆ. ಇಲ್ಲಿಗೆ 'ಚೌಪಾತಿ ಸಮುದ್ರ ದಂಡೆ' ಮತ್ತು 'ವಿಲ್ಸನ್ ಕಾಲೇಜ್' ಅತಿ ಸಮೀಪದಲ್ಲಿದೆ.
ಪ್ರಪ್ರಥಮ ಆಫ್ರೋ ಅಮೆರಿಕನ್ ಅಧ್ಯಕ್ಷ ಒಬಾಮ, ಹಾಗೂ ಅವರ ಪತ್ನಿ, ಮಿಶೆಲ್ ಒಬಾಮಾ ಭೇಟಿ ನೀಡಿದರು
ಅಮೆರಿಕದ ಮೊಟ್ಟಮೊದಲ ಆಫ್ರಿಕನ್ ಅಮೆರಿಕನ್ ಚುನಾಯಿತ ಅಧ್ಯಕ್ಷ ಬರಾಕ್ ಒಬಾಮ ಹಾಗೂ ಅವರ ಪತ್ನಿ ಮಿಶೆಲ್ ಒಬಾಮಾರವರು, ಗಾಂಧಿ ಮ್ಯೂಸಿಯಮ್ ಗೆ ಭೇಟಿನೀಡಿ ತಮ್ಮ ಶ್ರದ್ಧಾಂಜಲಿ ಸಮರ್ಪಿಸಿದರು. ಬಾಪು, ಡಾ.ಮಾರ್ಟಿನ್ ಲೂಥರ್ ಕಿಂಗ್ ಹಾಗೂ ಆಫ್ರಿಕನ್ ಅಮೆರಿಕನ್ನರಿಗೆ ಪ್ರೇರಣೆಯಾಗಿದ್ದರು.
ಸಮರಗೀತೆಯ ಸಿ.ಡಿ.ಯನ್ನು ಅಧ್ಯಕ್ಷರಿಗೆ
ಶುಭಾ ಮುಧಗಲ್ ಹಾಡಿದ ಆಡಿಯೊ ’ಸಮರಗೀತ’ ಸಿಡಿಯನ್ನು 'ಬರಾಕ್ ಓಬಾಮ ದಂಪತಿಗಳಿಗೆ ಉಡುಗೊರೆ'ಯಾಗಿ ನೀಡಿದರು. ಅಮೆರಿಕದ ಅಧ್ಯಕ್ಷ ಒಬಾಮಾ ರವರು ತಾವು ಬರೆದ ಪುಸ್ತಕವೊಂದನ್ನು ಮಣಿಭವನದ ಪುಸ್ತಕಾಲಯಕ್ಕೆ ಉಡುಗೊರೆಯಾಗಿ ನೀಡಿದರು. ಭಾರತದ ಸ್ವಾತಂತ್ರ್ಯ ಸಮರದ ಸಮಗ್ರ ಹೋರಾಟದ ಚಿತ್ರವನ್ನು ರೂಪಿಸಿದ ಎರಡೂವರೆ ತಾಸಿನ ೨ ಸಿಡಿಗಳನ್ನು ಹಿಂದಿನ ಟ್ರಸ್ಟಿ, ವಿಠಲ್ ಭಾಯಿ ಜವೇರಿಯವರು ಅಮೆರಿಕನ್ ಅಧ್ಯಕ್ಷ ಬರಾಕ್ ಓಬಾಮಾರವರಿಗೆ ಅರ್ಪಿಸಿದರು. 'ಉಷಾ ಠಕ್ಕರ್' ಹಾಗೂ 'ನೀರಾ ದೇಸಾಯಿ' ಬರೆದ 'Women in Indian Society',ಎಂಬ ಪುಸ್ತಕವನ್ನು ಓಬಾಮಾರವರಿಗೆ ಕೊಡಲಾಯಿತು. ಮತ್ತೊಂದು ಪುಸ್ತಕ, Mahatma-Golden Treasure of History,ಎಂಬ ಮಹಾತ್ಮಾ ಗಾಂಧಿಯವರ ವಿಚಾರ ಧಾರೆಗಳನ್ನೊಳಗೊಂಡ ಪುಸ್ತಕವನ್ನೂ ಕೊಡಲಾಯಿತು.
ಬಾಹ್ಯ ಸಂಪರ್ಕ
'ಮಹಾತ್ಮಾಗಾಂಧಿ'
ಮೈಸೂರು ನಗರದ ಸ್ಮಾರಕಗಳು
ಮೈಸೂರು ನಗರವನ್ನು ಸ್ಮಾರಕಗಳ ನಗರ ಎಂದು ಕರೆಯುತ್ತರೆ.
ಶ್ರೀಧರ ಸ್ವಾಮಿಗಳು
ಶ್ರೀಧರ ಸ್ವಾಮಿಗಳು (ದೇವನಾಗರಿ: श्रीधर स्वामी,) (೧೯೦೮–೧೯೭೩) ಒಬ್ಬ ಪ್ರಮುಖ ಮರಾಠಿ-ಕನ್ನಡ ಸಂತರು ಮತ್ತು ಹಿಂದೂ ಧರ್ಮದ ಪ್ರವರ್ತಕರು. ಶ್ರೀಧರ ಸ್ವಾಮಿಗಳು ಹಿಂದೂ ದೇವತೆ ರಾಮನ ಭಕ್ತರು ಮತ್ತು ಸಮರ್ಥ ರಾಮದಾಸರ ಶಿಷ್ಯರೂ ಆಗಿದ್ದರು. <mapframe latitude="14.1519" longitude="75.0023" zoom="12" width="400" height="300" align="right"> { "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 74.98877048492433,         14.125820337527356        ]      }    }  ] }
ಆರಂಭಿಕ ಜೀವನ
ಮಹಾರಾಷ್ಟ್ರ ರಾಜ್ಯದ ನಾಂದೇಡ್ ಜಿಲ್ಲೆಗೆ ಒಳಪಡುವ ದೇಗಲೂರಿನಲ್ಲಿ ’ಪತಕೀ’ ಎಂಬ ಅಡ್ಡ ಹೆಸರಿನ ಮನೆತನವಿತ್ತು. ಋಗ್ವೇದಿ ಆಶ್ವಲಾಯನ ಶಾಖೆಯ ದೇಶಸ್ಥ ಬ್ರಾಹ್ಮಣರ ಆಚಾರ ನಿಷ್ಠ, ಭಕ್ತಿಪರಾಯಣವಾದ ಈ ತೇಜಸ್ವೀ ಕುಲದಲ್ಲಿ ಶ್ರೀನಾರಾಯಣ ರಾಯರು ಮತ್ತು ಕಮಲಾಬಾಯಿ ಎಂಬ ಆದರ್ಶ ದಂಪತಿಗಳಿದ್ದರು. ಇವರೇ ಶ್ರೀ ಶ್ರೀಧರ ಸ್ವಾಮಿಗಳವರನ್ನು ಪುತ್ರ ರೂಪದಿಂದ ಪಡೆದ ಭಾಗ್ಯಶಾಲಿಗಳು. ಇವರಿಗೆ ೨ ಗಂಡು, ೧ ಹೆಣ್ಣು ಮಕ್ಕಳಿದ್ದರೂ ಇವರೆಲ್ಲಾ ಅಲ್ಪಾಯುಷಿಗಳೆಂದು, ಗಾಣಗಾಪುರಕ್ಕೆ ಹೋಗಿ ಶ್ರೀ ದತ್ತ ಗುರುವಿನ ಸೇವಾ, ಅನುಷ್ಠಾನ, ತಪವನ್ನಾಚರಿಸಿದರೆ ನಿಮಗೊಬ್ಬ ಕುಲೋದ್ಧಾರಕ ಪುತ್ರನಾಗುವ ಯೋಗವಿದೆ ಎಂದು ಕುಲಪುರೋಹಿತರು ಇವರ ಜನ್ಮಕುಂಡಲಿಯನ್ನು ನೋಡಿ ಹೇಳಿದರು. ಅಂತೆಯೇ ಈ ದಂಪತಿಗಳು ಗಾಣಗಾಪುರಕ್ಕೆ ತೆರಳಿ ಉಗ್ರ ತಪಸ್ಸನ್ನಾಚರಿಸಲಾಗಿ, ಶ್ರೀ ದತ್ತನ ಸಾಕ್ಷಾತ್ಕಾರವಾಯಿತು. ನಿಮಗೆ ಒಬ್ಬ ನಿವೃತ್ತಿ ಮಾರ್ಗದ ಕುಲೋದ್ಧಾರಕ ಮಾತ್ರವಲ್ಲದೆ ವಿಶ್ವೋದ್ಧಾರಕ ತೇಜಸ್ವೀ ಪುತ್ರನಾಗುವನು ಎಂದು ವರವನ್ನಿತ್ತು ಶ್ರೀ ದತ್ತನು ಅಂತರ್ಧಾನನಾದನು. ಇದರಂತೆಯೇ ಗರ್ಭವತಿಯಾದ ಕಮಲಾಬಾಯಿಯವರನ್ನು ಇವರ ತಾಯಿಯು ತನ್ನ ಇನ್ನೊಂದು ಮಗಳ ಮನೆಯಾದ ಲಾಡ್ ಚಿಂಚೋಳಿಗೆ ಕರೆದೊಯ್ದರು. ಇದು ಕರ್ನಾಟಕ ಪ್ರಾಂತ್ಯದ ಗುಲ್ಬರ್ಗಾ ಜಿಲ್ಲೆಯಲ್ಲಿ ಗಾಣಗಾಪುರದಿಂದ ಸುಮಾರು ೨೫ ಕಿ.ಮೀ. ದೂರದಲ್ಲಿದೆ. ಇಲ್ಲಿಯೇ ಶಕೆ ೧೮೩೦ (ಡಿಸೆಂಬರ್ ೫, ೧೯೦೮) ರಲ್ಲಿ ಮಾರ್ಗಶೀರ್ಷ ಪೌರ್ಣಿಮೆಯಂದು ದತ್ತ ಜನ್ಮದ ವೇಳೆಯಲ್ಲಿಯೆ ಸಾಕ್ಷಾತ್ ಪರಬ್ರಹ್ಮ ಸ್ವರೂಪಿ ಶ್ರೀ ಶ್ರೀಧರರು ಜನ್ಮತಾಳಿದರು. ಶ್ರೀಧರ ಸ್ವಾಮಿಗಳು ೩ ವರ್ಷದವರಾಗಿದ್ದಾಗಲೇ ತಮ್ಮ ತಂದೆಯವರನ್ನು ಕಳೆದುಕೊಂಡರು. ನಂತರ ಅವರ ತಾಯಿ ಮತ್ತು ಸಹೋದರ ತ್ರ್ಯಂಬಕ ಕುಟುಂಬದ ಜವಾಬ್ದಾರಿ ವಹಿಸಿಕೊಂಡರು. ಶ್ರೀಧರರನ್ನು ಪ್ರಾಥಮಿಕ ಶಿಕ್ಷಣಕ್ಕಾಗಿ ಹೈದರಾಬಾದಿನ ಶಾಲೆಯೊಂದಕ್ಕೆ ಸೇರಿಸಲಾಯಿತು. ಬಾಲ್ಯದಿಂದಲೇ ಅವರು ಅಧ್ಯಾತ್ಮದ ಬಗ್ಗೆ ಒಲವು ಹೊಂದಿದ್ದರು. ಶ್ರೀ ಶ್ರೀಧರರಿಗೆ ಬಾಲ್ಯದಲ್ಲಿಯೇ ಹರಿಕಥಾ, ಕೀರ್ತನೆ, ಸತ್ಸಂಗ ಪುರಾಣ ಪ್ರವಚನಗಳಲ್ಲಿ ತುಂಬ ಅಭಿರುಚಿಯೂ ಮತ್ತು ಸನಾತನ ಧರ್ಮದಲ್ಲಿ ಅಚಲವಾದ ಶ್ರದ್ಧಾ, ಭಕ್ತಿ, ನಿಷ್ಠೆಗಳಿದ್ದವು. ಮುಖ ಕಮಲದಲ್ಲಿ ಅಖಂಡರಾಮನಾಮವಿತ್ತು. ಅವರ ಬಾಲ್ಯದ ಘಟನೆಯೊಂದು ಹೀಗಿದೆ: ಅವರು ಒಮ್ಮೆ ಅನಾರೋಗ್ಯಕ್ಕೊಳಗಾಗಿದ್ದರು ಮತ್ತು ಬಹಳ ದಿನ ಶಾಲೆಯನ್ನು ತಪ್ಪಿಸಿಕೊಂಡಿದ್ದರು. ಹೀಗಾಗಿ ಪರೀಕ್ಷೆಗಳಲ್ಲಿ ಅನುತ್ತೀರ್ಣರಾಗಬಹುದೆಂದು ಹೆದರಿದ್ದರು. ಆಗ ಅವರ ತಾಯಿ ಅವರಿಗೆ ಸತತವಾಗಿ ರಾಮ ನಾಮ ಜಪಿಸಬೇಕೆಂದೂ ರಾಮ ಅವರ ಪರೀಕ್ಷೆಗಳನ್ನು ಸುಗಮಗೊಳಿಸುವನೆಂದೂ ಹೇಳಿದರು. ಅವರು ಶ್ರದ್ಧೆಯಿಂದ ಅದನ್ನು ಮಾಡಲಾರಂಭಿಸಿದರು; ಎಷ್ಟರ ಮಟ್ಟಿಗೆ ಎಂದರೆ ಅವರು ಸದಾ ಕಾಲ ರಾಮನಾಮವನ್ನೇ ಜಪಿಸುತ್ತಾ ಓದಲೇ ಇಲ್ಲ. ಪರೀಕ್ಷೆಯ ದಿನ ಅವರು ಏನನ್ನೂ ಓದದೆ ಹೋದರು ಮತ್ತು ಎಲ್ಲರಿಗೂ ಆಶ್ಚರ್ಯವಾಗುವಂತೆ ಎಲ್ಲ ಪ್ರಶ್ನೆಗಳಿಗೂ ಚೆನ್ನಾಗಿ ಉತ್ತರ ಬರೆದು ಮೊದಲಿಗರಾಗಿ ಉತ್ತೀರ್ಣರಾದರು. ಶ್ರೀಧರರು ಕೇವಲ ೧೦ ವರ್ಷದವರಿದ್ದಾಗ ಅವರ ಅಣ್ಣ ತೀರಿಕೊಂಡರು. ಅವರ ತಾಯಿ ಕೂಡ ಈ ಆಘಾತ ಮತ್ತು ದೀರ್ಘ ಕಾಯಿಲೆಯಿಂದ ಬಳಲಿ, ಕೆಲವೇ ಸಮಯದಲ್ಲಿ ತೀರಿಕೊಂಡರು. ಆಕೆಯ ಸಾವಿನ ನಂತರ ಶ್ರೀಧರರು ಗುಲ್ಬರ್ಗಾಕ್ಕೆ ಹೋಗಿ ಅವರ ಚಿಕ್ಕಮ್ಮನ ಜೊತೆ ಉಳಿದುಕೊಂಡು ನೂತನ ವಿದ್ಯಾಲಯದಲ್ಲಿ ತಮ್ಮ ವಿದ್ಯಾಭ್ಯಾಸ ಮುಂದುವರೆಸಿದರು. ಗುಲ್ಬರ್ಗಾದಲ್ಲಿ ಕೆಲವು ವರ್ಷಗಳನ್ನು ಕಳೆದ ನಂತರ, ಅವರು ಪುಣೆಗೆ ಹೋಗಿ ಕೆಲವು ಸಮಯಗಳ ಕಾಲ ಅನಾಥ ವಿದ್ಯಾರ್ಥಿ ಗೃಹ ಎಂಬ ಒಂದು ಅನಾಥಾಶ್ರಮದಲ್ಲಿ ಉಳಿದುಕೊಂಡರು. ಇಲ್ಲಿ ಅವರ ಆಧ್ಯಾತ್ಮಿಕ ಜ್ಞಾನ ಸಂಪಾದನೆಯ ಆಸಕ್ತಿ ಬೆಳೆಯಿತು. ಈ ನಶ್ವರ ವಿದ್ಯೆಯ ವೇಳೆಯನ್ನು ಶಾಶ್ವತವಾದ ಆಧ್ಯಾತ್ಮ ವಿದ್ಯೆಗಾಗಿ ವಿನಿಯೋಗಿಸಿದರೆ ಆದಷ್ಟು ಜಾಗ್ರತೆ ಆತ್ಮಸಾಕ್ಷಾತ್ಕಾರವಾಗಿ ಲೋಕದ ಉದ್ಧಾರಕ್ಕೂ ಪೂರ್ಣ ಸಾಮರ್ಥ್ಯ ಬರುವುದೆಂದು ನಿರ್ಧರಿಸಿ ಶ್ರೀ ಪಳ್ನಿಟ್ಕರ್ ಅವರ ಸಲಹೆಯ ಮೇರೆಗೆ ಅಧ್ಯಾತ್ಮ ಜ್ಞಾನ ಸಂಪಾದನೆಗಾಗಿ ಶ್ರೀ ಸಮರ್ಥ ರಾಮದಾಸರು ಸುಮಾರು ಮುನ್ನೂರು ವರ್ಷಗಳ ಹಿಂದೆ ವಾಸವಾಗಿದ್ದ ಸಜ್ಜನಗಡ ಎಂಬ ಸ್ಥಳಕ್ಕೆ ಹೊರಟರು.
ಧಾರ್ಮಿಕ ಔನ್ನತ್ಯಕ್ಕಾಗಿ ಭಾರತ ಪ್ರವಾಸ
ಮುಂದಿನ ಹನ್ನೆರಡು ವರ್ಷಗಳ ಕಾಲ ಶ್ರೀಧರ ಸ್ವಾಮಿಗಳು ದಕ್ಷಿಣ ಭಾರತದ ಹೆಚ್ಚಿನ ಭಾಗಗಳನ್ನು ಬರಿಗಾಲಿನಲ್ಲಿ ಸಂಚರಿಸಿದರು. ಅವರು ದೇವಸ್ಥಾನಗಳು ಮತ್ತು ಮಠಗಳಲ್ಲಿ ಉಳಿದುಕೊಂಡು ಸನಾತನ ವೈದಿಕ ಧರ್ಮ ಮತ್ತು ಧಾರ್ಮಿಕ ಔನ್ನತ್ಯಕ್ಕಾಗಿ ಪ್ರವಚನಗಳನ್ನು ನೀಡಲಾರಂಭಿಸಿದರು. ಪ್ರವಾಸದ ವೇಳೆಗಳಲ್ಲಿ ಅವರು ಹಲವು ಹಿಂದೂ ಧರ್ಮದ ಮುಖಂಡರು ಮತ್ತು ಸಂತರ ಪರಿಚಯ ಪಡೆದುಕೊಂಡರು. ಇವುಗಳಲ್ಲಿ ಪ್ರಮುಖವಾದುದು ಶೀಗೇಹಳ್ಳಿಯ ಶಿವಾನಂದ ಸ್ವಾಮಿಗಳ ಜೊತೆಗಿನ ಪರಿಚಯ. ಅವರು ವಿವೇಕಾನಂದ ಬಂಡೆಯನ್ನೂ ಭೇಟಿ ಮಾಡಿ ಅಲ್ಲಿ ಧ್ಯಾನ ಮಾಡಿದರು. ೧೯೪೨ರಲ್ಲಿ ಶ್ರೀಧರ ಸ್ವಾಮಿಗಳು ಸಂನ್ಯಾಸ ಸ್ವೀಕರಿಸಿದರು ಮತ್ತು ಶ್ರೀಮತ್ ಪರಮಹಂಸ ಪರಿವ್ರಾಜಕಾಚಾರ್ಯ ಭಗವಾನ್ ಶ್ರೀಧರ ಸ್ವಾಮಿಗಳು ಎಂಬ ಹೆಸರು ಪಡೆದರು. ಇದರ ನಂತರ ೧೯೬೭ರವರೆಗೆ ಅವರು ವ್ಯಾಪಕವಾಗಿ ಭಾರತದಾದ್ಯಂತ ಸಂಚರಿಸಿದರು ಮತ್ತು ತಮ್ಮ ಪ್ರವಚನಗಳು, ಬರಹಗಳು ಮತ್ತು ಆಧ್ಯಾತ್ಮಿಕ ಪ್ರವರ್ತನಗಳ ಮೂಲಕ ವೇದಗಳ ತಿರುಳಿನ ಸಂದೇಶಗಳನ್ನು ಸಾಮಾನ್ಯ ಜನರಿಗೆ ತಿಳಿಸಿದರು. ಹೀಗೆ ಸಂಚರಿಸುತ್ತಿರುವಾಗ ಒಮ್ಮೆ ಸಾಗರದ ಸಮೀಪದ ವರದಪುರ (ವರದಹಳ್ಳಿ) ಕ್ಷೇತ್ರಕ್ಕೆ ಶ್ರೀಗಳವರ ಆಗಮನವಾಯಿತು. ಪರಮಪವಿತ್ರ ಏಕಾಂತ, ನಿತಾಂತ, ರಮಣೀಯವಾಗಿರುವ ಈ ಸ್ಥಳದಲ್ಲಿ ಒಂದು ಕುಟೀರ ನಿರ್ಮಾಣವಾಗಿ ಶ್ರೀಗಳವರ ಚಾತುರ್ಮಾಸ್ಯ ಪ್ರಾರಂಭವಾಯಿತು. ಅನೇಕ ದಿವಸಗಳಿಂದ ತಮ್ಮ ಧ್ಯೇಯ ಮತ್ತು ಕಾರ್ಯಕ್ಕೆ ಅನುಕೂಲವಾದ ಸ್ವತಂತ್ರ ಸ್ಥಳದ ನಿರೀಕ್ಷಣೆಯಲ್ಲಿದ್ದ ಶ್ರೀಗಳವರಿಗೆ ಏನು ಕಂಡು ಬಂತೋ ಅವರೇ ಬಲ್ಲರು. ಇದೇ ೧೯೬೭ರ ಚಾತುರ್ಮಾಸದಲ್ಲಿ ವಿಜಯದಶಮಿಯ ಶುಭ ಮುಹೂರ್ತದಲ್ಲಿ ಧರ್ಮದ್ವಜದ ಸ್ಥಾಪನೆ ಮಾಡಿ ಈ ಆಶ್ರಮಕ್ಕೆ ಶ್ರೀಧರಾಶ್ರಮ ಎಂದು ನಾಮಕರಣ ಮಾಡಿದರು. ಇಲ್ಲಿ ಅನೇಕ ಧರ್ಮ ಕಾರ್ಯಗಳನ್ನು ನೆರವೇರಿಸಿದರು. ತದನಂತರ ೧೯ ಏಪ್ರಿಲ್ ೧೯೭೩ರಲ್ಲಿ ಮಹಾಸಮಾಧಿ ಹೊಂದುವವರೆಗೆ ಅವರು ಹೆಚ್ಚಿನ ಭಾಗ ಒಂಟಿಯಾಗಿದ್ದುಕೊಂಡು ಧ್ಯಾನಸ್ಥರಾಗಿದ್ದರು.
ಬರಹಗಳು - ವೇದಗಳ ಸಂದೇಶಗಳ ಹರಡುವಿಕೆ
ಶ್ರೀಧರ ಸ್ವಾಮಿಗಳು ಮರಾಠಿ, ಸಂಸ್ಕೃತ, ಕನ್ನಡ, ಹಿಂದಿ ಮತ್ತು ಆಂಗ್ಲದಲ್ಲಿ ಪ್ರತಿಭಾನ್ವಿತ ಬರಹಗಾರರಾಗಿದ್ದರು. ತಮ್ಮ ವ್ಯಾಪಕ ಪ್ರವಾಸದುದ್ದಕ್ಕೂ ಅವರು ಸ್ವಲ್ಪ ಸಮಯವನ್ನು ಧಾರ್ಮಿಕ ಬರಹಗಳಿಗಾಗಿ ವಿನಿಯೋಗಿಸಿದರು. ಸಂಕೀರ್ಣವಾದ ವೇದಗಳ ಸೂಕ್ಷ್ಮ ತತ್ವಬೋಧಗಳನ್ನು ಸಾಮಾನ್ಯ ಜನರಿಗೆ ಮನನವಾಗುವ ರೀತಿಯಲ್ಲಿ ಸರಳಗೊಳಿಸುವುದು ಅವರ ಮುಖ್ಯ ಉದ್ದೇಶವಾಗಿತ್ತು. ಅವರು ಮರಾಠಿ, ಕನ್ನಡ ಮತ್ತು ಆಂಗ್ಲದಲ್ಲಿ ಇಪ್ಪತ್ತಕ್ಕಿಂತ ಹೆಚ್ಚು ಪುಸ್ತಕಗಳನ್ನು ಬರೆದರು.
ಉಲ್ಲೇಖಗಳು
ಸದ್ಗುರು ಭಗವಾನ್ ಶ್ರೀ ಶ್ರೀಧರ ಚರಿತ್ರೆ
ಬಾಹ್ಯ ಕೊಂಡಿಗಳು
ವರ್ಗ:ಮರಾಠಿ ಭಾಷೆಯ ಲೇಖಕರು ವರ್ಗ:ಹಿಂದೂ ಸಂತರು ವರ್ಗ:೧೯೦೮ ಜನನ ವರ್ಗ:೧೯೭೩ ಮರಣ ವರ್ಗ:ಸಂತರು ವರ್ಗ:ಭಾರತೀಯ ಇತಿಹಾಸದ ಪ್ರಮುಖರು ವರ್ಗ:ಯೋಗಿಗಳು ಮತ್ತು ಸನ್ಯಾಸಿಗಳು ವರ್ಗ:ಹಿಂದೂ ಧರ್ಮ ವರ್ಗ:ತತ್ವಶಾಸ್ತ್ರಜ್ಞರು ವರ್ಗ:ಸಾಗರ ತಾಲ್ಲೂಕು
ಸ್ಕ್ರ್ಯಾಬಲ್‌
ಸ್ಕ್ರ್ಯಾಬಲ್‌ ಅನ್ನುವುದು ಒಂದು ಪದ ಆಟ ಇದರಲ್ಲಿ 15-ರಿಂದ-15 ಚೌಕಗಳಿಂದ ಆಟದ ಫಲಕದಲ್ಲಿ ಗುರುತಿಸಿದ ಪ್ರತ್ಯಾಕ ಅಕ್ಷರದ ಅಂಚುಗಳಿಂದ ಪದಗಳನ್ನು ರಚಿಸುವುದರಿಂದ ಎರಡರಿಂದ ನಾಲ್ಕುಜನ ಆಟಗಾರರು ಪಾಯಿಂಟ್‌ಗಳನ್ನು ಪಡೆಯುತ್ತಾರೆ. ಪದಗಳನ್ನು ಅಡ್ಡವಾಗಿ ಮತ್ತು ಕೆಳಮುಖವಾಗಿ ಕ್ರಾಸ್‌ವೊರ್ಡ್ ಪದ್ಧತಿಯಲ್ಲಿ ರಚಿಸಲಾಗುತ್ತದೆ ಮತ್ತು ಅವು ಕಡ್ಡಾಯವಾಗಿ ನಿರ್ದಿಷ್ಟಮಾನದ ಪದಕೋಶದಲ್ಲಿ ಆವಿರ್ಭವಿಸಬೇಕು. ಅಧಿಕೃತ ಪ್ರಮಾಣಕೆಲಸಗಳು (ಉ.ದಾ. The Official Scrabble Players Dictionary ) ಅನುಮೋದಿತ ಪದಗಳ ಪಟ್ಟಿಯನ್ನು ಒದಗಿಸುತ್ತವೆ. ಕೊಲಿನ್‌ರ ಸ್ಕ್ರ್ಯಾಬಲ್‌ ಚೆಕ್ಕರನ್ನು ಸಹ ಆ ಪದವು ಅನುಮೋದಿಸಲಾಗಿದೆಯೇ ಇಲ್ಲವೇ ಎಂಬುದನ್ನು ಪತ್ತೆಹಚ್ಚಲು ಉಪಯೋಗಿಸಬಹುದು.
ಸ್ಕ್ರ್ಯಾಬಲ್‌  ಅನ್ನುವ ಹೆಸರು ಯುನೈಟೆಡ್ ಸ್ಟೇಟ್ಸ್‌ ಮತ್ತು ಕೆನಡದ ಹಾಸ್ಬ್ರೊ, ಇಂಕ್. ಮತ್ತು ಇತರ ಪ್ರದೇಶಗಳ ಮಾಟೆಲ್‌ನ ಒಂದು ವ್ಯವಹಾರ ಮುದ್ರೆ ಯಾಗಿದೆ. ಆಟದ ಮಾರ್ಪಾಟುಗಳು ಲಿಟೆರಟಿ, ಆಲ್ಫಾಪೆಟ್ , ಪುನ್‌ವೊರ್ಡೆರ್ , ಸ್ಕಿಪ್-ಎ-ಕ್ರಾಸ್ , ಸ್ಕ್ರ್ಯಾಂಬಲ್ , ಸ್ಪೆಲೊಪನ್ , ಸ್ಕ್ವಯರ್-ವ್ರೈಟ್ , ಪಲಬ್ರಸ್ ಕ್ರುಜದಸ್ ("ಕ್ರಾಸ್ಡ್‌ ವೊರ್ಡ್ಸ್"), ವೊರ್ಡ್ ಫರ್ ವೊರ್ಡ್ , ಲೆಕ್ಸುಲೊಯಸ್  ಮತ್ತು ವೊರ್ಡೈಪೆಲಗೊ ಗಳನ್ನು ಒಳಗೊಂಡಿವೆ. ಈ ಎಲ್ಲಾಆಟಗಳು ಮೊಟ್ಟಮೊದಲಿನ ಸ್ಕ್ರ್ಯಾಬಲ್‌ ಆಟಕ್ಕೆ ಸಮರೂಪವಾಗಿರುತ್ತವೆ, ಆದರೆ ಕೆಲವು ಅಲ್ಪ ಮಾರ್ಪಾಟುಗಳನ್ನು ಒಳಗೊಂಡಿರುತ್ತವೆ. ಉದಾಹರಣೆಗೆ, ಲಿಟೆರಟಿಯು ಆಟಕ್ಕೆ ನಿಯಮಿತ ಸಂಖ್ಯೆಯ ಅಂಚುಗಳನ್ನು ಒದಗಿಸುವುದರ ಬದಲಾಗಿ ಅನಿಯಮಿತ ಅಂಚುಗಳನ್ನು ಬಿಡಿಸುತ್ತದೆ ಮತ್ತು ಪ್ರತಿಯೊಂದು ಅಕ್ಷರಕ್ಕೆ ವಿವಿಧ ಪಾಯಿಂಟ್ ಮಟ್ಟಗಳನ್ನು ನಿಯೋಜಿಸುತ್ತದೆ ಮತ್ತು ಅಲ್ಪವಾಗಿ ಬೇರೆರೀತಿಯ ಫಲಕದ ಪ್ರದರ್ಶನ ರೀತಿಯನ್ನು ಹೊಂದಿದೆ, ಹೀಗಿರುವಾಗ ಲೆಕ್ಸುಲೊಯಸ್‌ನಲ್ಲಿ ಪ್ರತಿಯೊಂದು ಆಟಗಾರರಿಗೆ ಸಾಮಾನ್ಯವಾಗಿ ರೂಡಿಯಲ್ಲಿರುವ 7ರ ಬದಲಾಗಿ 8 ಅಕ್ಷರಗಳನ್ನು ನಿಯೋಜಿಸಲಾಗುತ್ತದೆ.
ಆಟವನ್ನು 29 ವಿವಿಧ ಭಾಷೆಯ ಭಾಷಾಂತರಗಳಲ್ಲಿ 121 ದೇಶಗಳಲ್ಲಿ ಮಾರಾಟಮಾಡಲಾಗಿದೆ. ಒಂದು ನೂರ ಐವತ್ತು ಮಿಲಿಯನ್ ಸೆಟ್‌ಗಳು ದೇಶಾದ್ಯಂತ ಮಾರಾಟಮಾಡಲಾಗಿವೆ, ಮತ್ತು ಅಮೆರಿಕಾದ ಪ್ರತಿ ಮೂರುಮನೆಗಳಲ್ಲಿ ಒಬ್ಬರ ಹತ್ತಿರ ಈ ಸೆಟ್‌ಗಳನ್ನು ಕಾಣಬಹುದು.
ಇತಿಹಾಸ
1938ರಲ್ಲಿ, ಆಲ್ಪ್ರೆಡ್ ಮೊಶೆರ್ ಬುಟ್ಟೋಸ್ ಅನ್ನುವ ವಾಸ್ತು ಶಿಲ್ಪಿಯು, ಅವರು ಕಂಡುಹಿಡಿದ ಮೊದಲ ಪದ ಆಟವಾದ Lexiko ಗಿಂತಲು ಭಿನ್ನವಾಗಿ ಇದನ್ನು ರಚಿಸಿದರು. ಎರಡೂ ಆಟಗಳು ಒಂದೇ ರೀತಿಯ ಅಕ್ಷರ ಅಂಚಿನ ಸೆಟ್‌ಗಳನ್ನು ಹೊಂದಿವೆ, ಇವುಗಳ ವಿತರಣೆ ಮತ್ತು ಪಾಯಿಂಟ್ ಮೌಲ್ಯಗಳ ಕುರಿತಾಗಿ ಕೂಲಂಕುಷವಾಗಿ ದ ನ್ಯೂ ಯಾರ್ಕ್ ಟೈಮ್ಸ್ ಸೇರಿದಂತೆ ವಿವಿಧ ಮೂಲಗಳಿಂದ ಪದೇಪದೇ ಅಧ್ಯಯನಗಳನ್ನು ನಡೆಸಿದ್ದರು. ಅವರು "ಕ್ರಿಸ್ಸ್-ಕ್ರಾಸ್‌ವೊರ್ಡ್ಸ" ಎಂದು ಕರೆಯುವ ಹೊಸಾಆಟದಲ್ಲಿ 15-ರಿಂದ-15 ಆಟದ ಫಲಕ ಮತ್ತು ಕ್ರಾಸ್‌ವೊರ್ಡ್-ಪದ್ಧತಿಯಲ್ಲಿ ಆಟ ಆಡುವುದನ್ನು ಸೇರಿಸಲಾಗಿದೆ. ಅವರು ಕುದ್ಧಾಗಿ ಕೆಲವು ಸೆಟ್‌ಗಳನ್ನು ತಯಾರಿಸಿದರು, ಆದರೆ ಅವನ್ನು ಆಗಿನ ಯಾವುದೇ ಪ್ರಮುಖ ಆಟದ ತಯಾರಿಕರಿಗೆ ಮಾರುವಲ್ಲಿ ವಿಫಲರಾದರು. 1948ರಲ್ಲಿ, ನ್ಯೂಟವ್ಸ್‌ನಲ್ಲಿನ, ಕನ್ನೆಕ್ಟಿಕುಟ್‌ನ ನಿವಾಸಿಯಾದ ಜೇಮ್ಸ್ ಬ್ರುನೊಟ್, - ಮತ್ತು ಕ್ರಿಸ್ಸ್-ಕ್ರಾಸ್‌ವೊರ್ಡ್ಸ ಮೂಲ ಆಟದ ಕೆಲವು ಒಡೆಯರಲ್ಲಿ ಒಬ್ಬರು ಸೇರಿ - ಈ ಆಟವನ್ನು ತಯಾರಿಸುವ ಹಕ್ಕನ್ನು, ಪ್ರತಿಯೊಂದು ಸೆಟ್ಟಿನ ಮಾರಾಟಕ್ಕೆ ಒಂದು ಗೌರವಧನವನ್ನು ಬುಟ್ಟೊರವರಿಗೆ ನೀಡುವ ವಿನಿಮಯದ ಆಧಾರದಮೇಲೆ ಪಡೆದರು. ಬಹುಭಾಗದ ಆಟವನ್ನು (ಅಕ್ಷರಗಳನ್ನು ಹಂಚುವಿಕೆಯನ್ನು ಒಳಗೊಂಡು) ಮಾರ್ಪಾಟುಮಾಡದಿದ್ದರು, ಬ್ರುನೊಟ್‌ರವರು ಫಲಕದ "ಇನಾಮು" ಚದುರಗಳನ್ನು ಅಲ್ಪವಾಗಿ ಮರುವ್ಯವಸ್ಥೆಮಾಡಿದರು ಮತ್ತು ನಿಯಮಗಳನ್ನು ಸುಲಭಗೊಳಿಸಿದರು; ಅವರು ಆಟದ ಹೆಸರನ್ನು ಸಹ "ಸ್ಕ್ರ್ಯಾಬಲ್‌"ಗೆ ಪರಿವರ್ತನೆ ಮಾಡಿದರು, ಇದರ ನಿಜವಾದ ಅರ್ಥ "ರೋಷೋನ್ಯತ್ತದಿಂದ ಗೀರುವುದು." 1949ರಲ್ಲಿ, ನ್ಯೂಟ‍ವ್ನ್‌ನ ಭಾಗವಾದ, ಡೊಡ್ಗಿಂಗ್‌ಟವ್ನ್‌ನಲ್ಲಿ, ಪರಿವರ್ತಿಸಿದ ಪುರಾತನ ಶಾಲೆಯಮನೆಯಲ್ಲಿ ಬ್ರುಟೊನ್ ಮತ್ತು ಅವರ ಕುಟುಂಬದವರು ಸೆಟ್‌ಗಳನ್ನು ಮಾಡಿದರು. ಆ ವರ್ಷದಲ್ಲಿ ಅವರು 2,400 ಸೆಟ್‌ಗಳನ್ನು ಮಾಡಿದರು, ಆದರೆ ಹಣವನ್ನು ಕಳೆದುಕೊಂಡರು. ಲೆಜೆಂಡ್‌ರ ಪ್ರಕಾರ, 1952ರಲ್ಲಿ ಮಾಸಿನ ಅಧ್ಯಕ್ಷರಾದ ಜಾಕ್ ಸ್ಟ್ರಾಯಸ್‌ರವರು ರಜೆಯಲ್ಲಿ ಆಡಿದಾಗ ಸ್ಕ್ರ್ಯಾಬಲ್‌‌ ಬೃಹತ್ತಾಗಿ ಮುನ್ನುಗ್ಗಿತು. ರಜೆಯಿಂದ ವಾಪಾಸು ಬಂದನಂತರ, ಅವರ ದಾಸ್ತಾಮಿನಲ್ಲಿ ಆ ಆಟ ಇಲ್ಲದೆಯಿರುವುದನ್ನು ಕಂಡು ಅವರು ಆಶ್ಚರ್ಯಚಕಿತರಾದರು. ಅವರು ಬೃಹತ್ ಮಟ್ಟದ ಅನುಜ್ಞೆ ಮಾಡಿದರು ಮತ್ತು ಒಂದೇ ವರ್ಷದಲ್ಲಿ, "ಪ್ರತಿಯೊಬ್ಬರು ಒಂದೊಂದನ್ನು ಹೊಂದಿದ್ದರು." 1952ರಲ್ಲಿ, ಬೆಡಿಕೆಯನ್ನು ಪೂರೈಸಲು ಅವರಿಂದ ಆಗಲಿಲ್ಲ, ಆದ್ದರಿಂದ ಬ್ರುಟೊನ್‌ರವರು ತಯಾರಿಸುವ ಹಕ್ಕುಗಳನ್ನು (ಮೊದಲು ಆಟವನ್ನು ನಿರಾಕರಿಸಿದ, ಪಾರ್ಕೆರ್ ಬ್ರದೆರ್ಸ್ ಮತ್ತು ಮಿಲ್ಟೊನ್ ಬ್ರಾಡ್ಲಿ ಕಂಪನಿಗಳಂತಹ, ತಯಾರಿಕರಲ್ಲಿ ಒಬ್ಬರಾದ) ಲಾಂಗ್ ಐಲ್ಯಾಂಡ್-ಆಧಾರಿತ ಸೆಲ್ಚೊವ್ ಮತ್ತು ರೈಟೆರ್ಗೆ ಮಾರಿದರು. ಸೆಲ್ಚೊವ್ ಮತ್ತು ರೈಟೆರ್ 1972ರಲ್ಲಿ ಆಟಕ್ಕೆ ವ್ಯವಹಾರ ಚಿಹ್ನೆಯನ್ನು ಪಡೆದರು. ಜನವರಿ 19, 1955ರಂದು JW ಸ್ಪೆಯರ್ಸ್‌ರವರು ಆಟವನ್ನು ಆಸ್ಟ್ರೇಲಿಯ ಮತ್ತು UKಗಳಲ್ಲಿ ಮಾರಾಟಮಾಡಲು ಪ್ರಾರಂಭಿಸಿದರು. ಕಂಪನಿಯು ಈಗ ಮಾಟೆಲ್,ಇಂಕ್‌ ನ ಸಹಕಾರಿ ಕಂಪನಿಯಾಗಿದೆ. 1986ರಲ್ಲಿ, ಸೆಲ್ಚೊವ್ ಮತ್ತು ರೈಟೆರ್ ಆಟವನ್ನು ಕೊಲೆಕೊಗೆ ಮಾರಿದರು, ನಂತರ ಕೊಲೆಕೊ ಅತಿ ಶೀಗ್ರದಲ್ಲೇ ದಿವಾಳಿಯಾದರು. ಆಗ ಸ್ಕ್ರ್ಯಾಬಲ್‌‌ನ್ನು ಒಳಗೊಂಡು ಕಂಪನಿಯ ಎಲ್ಲಾ ಆಸ್ಥಿಯನ್ನು ಹಸ್ಬ್ರೊರವರಿಂದ ಖರೀದಿಮಾಡಲಾಯಿತು. 1984ರಲ್ಲಿ, ಸ್ಕ್ರ್ಯಾಬಲ್‌‌ NBC ಯಲ್ಲಿ ಹಗಲು ಸಮಯದ ಆಟದ ಪ್ರದರ್ಶನವಾಗಿ ಮಾರ್ಪಟ್ಟಿತು. ಸ್ಕ್ರ್ಯಾಬಲ್‌‌ ಜುಲೈ 1984ರಿಂದ ಮಾರ್ಚ್ 1990ರ ವರೆಗೆ ಪ್ರಸಾರವಾಯಿತು, ಮತ್ತು ಎರಡನೆಯ ಬಾರಿಗೆ ಜನವರಿ ಯಿಂದ ಜೂನ್ 1993ರ ವರೆಗೆ ಪ್ರಸಾರವಾಯಿತು. ಪ್ರದರ್ಶನವನ್ನು ಚಕ್ ವೂಲೆರಿಯವರಿಂದ ನಡೆಸಿಕೊಡಲಾಯಿತು. ಪ್ರೊಮೊ ಪ್ರಸಾರದಲ್ಲಿನ ಪ್ರದರ್ಶನದ ಘೋಷಣೆಯು "ಎಲ್ಲಾ ಮನುಷ್ಯರು ಸಾಯುತ್ತಾರೆ, ಆದರೆ ಎಲ್ಲಾ ಮನುಷ್ಯರು ನಿಜವಾದ ಸ್ಕ್ರ್ಯಾಬಲ್‌ಸ್‌ರಲ್ಲ."
ಆಟದ ವಿವರಗಳು
ಈ ಆಟವನ್ನು ಇಬ್ಬರು ಅಥವಾ ನಾಲ್ಕು ಆಟಗಾರರಿಂದ 15-ರಿಂದ-15 ಚೌಕಟ್ಟಿನ ( ಪ್ರತ್ಯಾಕವಾಗಿ "ಚೌಕಗಳೆಂದು" ಹೇಳುವ) ಕೋಣೆಗಳನ್ನೊಂದಿದ ಚದರದ (ಅಥವಾ ಚದುರಾಕಾರಕ್ಕೆ ಸಮನಾಗಿರುವ) ಫಲಕದಲ್ಲಿ ಆಡಲಾಗುತ್ತದೆ, ಪ್ರತಿಯೊಂದು ಚೌಕಗಳು ಒಂದೊಂದು ಅಕ್ಷರ ಅಂಚುಗಳನ್ನೊಂದಿರುತ್ತವೆ. ಅಧಿಕೃತ ಕ್ಲಬ್ ಮತ್ತು ಪಂದ್ಯಾಟದ ಆಟಗಳಲ್ಲಿ, ಈ ಆಟವನ್ನು ಯಾವಾಗಲು ಇಬ್ಬರ ಆಟಗಾರರ ನಡುವೆಯಿರುತ್ತದೆ (ಅಥವಾ, ಪ್ರಾಸಂಗಿಕವಾಗಿ, ಒಂದೊಂದು ಒಂದು ರಾಕ್‌ನಲ್ಲಿದ್ದು ಸಹಪ್ರವರ್ತನೆಯಿಂದ ಆಡುವ ಎರಡು ತಂಡಗಳ ನಡುವೆಯಿರುತ್ತದೆ). ಆಟವು 100 ಅಂಚುಗಳನ್ನೊಂದಿರುತ್ತದೆ, ಅವುಗಳಲ್ಲಿ 98 ಅಕ್ಷರಗಳಿಂದ ಮತ್ತು 1 ರಿಂದ 10ರ ಪಾಯಿಂಟ್‌ನ ಬೆಲೆಯ ಶ್ರೇಣಿಯಿಂದ ಗುರುತಿಸಿರುತ್ತವೆ. ಪ್ರತಿಯೊಂದು ಅಕ್ಷರದ ಪಾಯಿಂಟ್‌ಗಳು ನಿರ್ದಿಷ್ಟಮಾನದ ಆಂಗ್ಲದ ಬರವಣಿಗೆಯಲ್ಲಿ ಅಕ್ಷರಗಳ ಸಂಭವಿಸುವಿಕೆಯನ್ನು ಆಧಾರಿಸಿರುತ್ತದೆ; E ಅಥವಾ O ಗಳಂತಹ ಸಾಮಾನ್ಯವಾಗಿ ಉಪಯೊಗಿಸುವ ಅಕ್ಷರಗಳು ಒಂದು ಪಾಯಿಂಟ್‌ಗೆ ಸಮ, ಆದರೆ ಅಪರೂಪದ ಅಕ್ಷರಗಳು ಹೆಚ್ಚಿನ ಪಾಯಿಂಟ್‌ಗಳನ್ನು ಪಡೆಯುತ್ತವೆ, Q ಮತ್ತು Z ಪ್ರತಿಯೊಂದು 10 ಪಾಯಿಂಟ್‌ಗಳಿಗೆ ಸಮ. ಆಟವು ಎರಡು ಖಾಲಿ ಅಂಚುಗಳನ್ನು ಸಹ ಹೊಂದಿದೆ ಅವು ಗುರುತಿಸಿರುವುದಿಲ್ಲ ಮತ್ತು ಯಾವುದೇ ಪಯಿಂಟ್‌ ಬೆಲೆಯನ್ನು ಹೊಂದುವುದಿಲ್ಲ. ಖಾಲಿ ಅಂಚುಗಳನ್ನು ಯಾವುದೇ ಅಕ್ಷರಗಳ ಬದಲಿಗಳಾಗಿ ಉಪಯೋಗಿಸಬಹುದು; ಏನೇಯಾಗಲಿ, ಒಂದುಸಲ ಫಲಕದಲ್ಲಿ ಇಟ್ಟ ನಂತರ ಆಯ್ಕೆಯು ಸ್ಥಿರವಾಗುತ್ತದೆ. ಫಲಕವು "ಪ್ರಿಮಿಯಮ್" ಚದುರಗಳಿಂದ ಗುರುತಿಸಿರುತ್ತದೆ, ಇವು ಪಡೆದ ಪಾಯಿಂಟ್‌ಗಳ ಸಂಖ್ಯೆಯನ್ನು ಗುಣಿಸುತ್ತವೆ: ಡಾರ್ಕ್ ಕೆಂಪು "ತ್ರಿಗುಣ-ಪದ" ಚದುರಗಳು, ಗುಲಾಬಿ "ದ್ವಿಗುಣ-ಪದ" ಚದುರಗಳು, ಡಾರ್ಕ್ ನೀಲಿ "ದ್ವಿಗುಣ-ಅಕ್ಷರ" ಚದುರಗಳು ಮತ್ತು ತಿಳಿ ನೀಲಿ "ದ್ವಿಗುಣ-ಅಕ್ಷರ" ಚದುರಗಳು. ಹೆಚ್ಚಾಗಿ ಮಧ್ಯದ ಚದುರವಾದ (H8) ನಕ್ಷತ್ರ ಅಥವಾ ಲೊಗೊದಿಂದ ಗುರುತಿಸಿರುತ್ತದೆ, ಮತ್ತು ಇದು ದ್ವಿಗುಣ-ಪದ ಚದುರವಾಗಿ ಎಣಿಕೆಮಾಡುತ್ತದೆ.
ಅಂಕನ ಪದ್ಧತಿ
ಪಂದ್ಯಾಟಗಳಲ್ಲಿ ಅಂಕನ ಪದ್ಧತಿಯು ಸಾಮಾನ್ಯ, ಇದರಲ್ಲಿ ಕಾಲಮ್‌ಗಳನ್ನು "A-O" ಮತ್ತು ಸಾಲುಗಳನ್ನು "1-15" ಎಂದು ಹೆಸರಿಸಲಾಗಿದೆ. ಆಟವನ್ನು ಸಾಮಾನ್ಯವಾಗಿ xy ಪದ ಸ್ಕೋರ್ ಅಥವಾ ಪದ xy ಸ್ಕೋರ್‌ ನ ರಚನೆಯ ಮೂಲಕ ಗುರುತಿಸಲಾಗಿದೆ, ಇಲ್ಲಿ x  ಕಾಲಮ್‌ ಅಥವಾ ಸಾಲುಗಳ ನಡುವೆ ಯಾವುದರಲ್ಲಿ ಆಟದ ಮುಖ್ಯ ಪದ ಮುಂದುವರೆಯುತ್ತದೆಂದು ಸೂಚಿಸುತ್ತದೆ,y ಯು ಮುಖ್ಯ ಪದದ ಮೊದಲನೇ ಅಕ್ಷರದ ಎರಡನೇ ಸಹವರ್ತನೆಯನ್ನು ಮತ್ತು ಆ ಪದ  ಮುಖ್ಯ ಪದವೆಂಬುದನ್ನು ಸೂಚಿಸುತ್ತದೆ. ಅಗತ್ಯವಿಲ್ಲದಿದ್ದರೂ, ಆಟದಲ್ಲಿ ರಚನೆಯಾಗುವ ಹೆಚ್ಚಾದ ಪದಗಳನ್ನು ಮುಖ್ಯ ಪದ ಮತ್ತು ಸ್ಲಾಷ್ ನಂತರ ಪ್ರಾಸಂಗಿಕವಾಗಿ ನಮೂದಿಸಲಾಗುತ್ತದೆ. ಪ್ರತಿಯೊಂದು ದಿಕ್ಕಿನಲ್ಲು ಆಟದ ಒಂಟಿ ಅಂಚುಗಳು ಪದಗಳನ್ನು ರಚಿಸಿದಾಗ, ಅಂಕನದ ಉದ್ದೇಶಕ್ಕಾಗಿ ಇವುಗಳಿಂದ ಒಂದನ್ನು ಮುಖ್ಯ ಪದವಾಗಿ ಕೆಲಸಮಾಡಲು ಇಚ್ಚಾನುಸಾರವಾಗಿ ಆರಿಸಿಕೊಳ್ಳಲಾಗುತ್ತದೆ.ಖಾಲಿ ಅಚ್ಚನ್ನು ಮುಖ್ಯಪದಕ್ಕಾಗಿ ನಿಯಮಿಸಿದಾಗ, ಇದನ್ನು ಬಿಂಬಿಸಲು ಆರಿಸಿಕೊಂಡ ಅಕ್ಷರವನ್ನು ಲೋವರ್ ಕೇಸ್ ಅಕ್ಷರದಿಂದ ಸೂಚಿಸಲಾಗುತ್ತದೆ, ಅಥವಾ ಕೈ ಬರವಣಿಗೆಯ ಅಂಕನದಿಂದ ಸೂಚಿಸಲಾಗುತ್ತದೆ, ಮತ್ತು ಆ ಅಕ್ಷರವು ಚೌಕದಿಂದ ಸುತ್ತುವರೆದಿರುತ್ತದೆ. ಕೆಲವುಸಲ ಆವರಣ ಚಿಹ್ನೆಗಳನ್ನು ಸಹ ಖಾಲಿಯನ್ನು ಸೂಚಿಸಲು ಉಪಯೋಗಿಸಲಾಗುತ್ತದೆ, ಅದಾಗ್ಯು ಇದು ಮುಖ್ಯ ಪದದಿಂದ ಪ್ರಸ್ತುತ ಅಕ್ಷರ ಅಥವಾ ಪದದ ಮೂಲಕ ಆಡುವುದನ್ನು ಅರ್ಥಾತ್ ಸೂಚಿಸುವ, ಎರಡನೆಯ (ಐಚ್ಛಿಕ) ಆವರಣ ಚಿಹ್ನೆಯ ಕಾರ್ಯದೊಂದಿಗೆ ಗೊಂದಲವನ್ನು ಸೃಷ್ಟಿಸಬಹುದು.
ಉದಾಹರಣೆ 1:
A(D)DITiON(AL) D3 74
(3ನೇ ಸಾಲಿನಲ್ಲಿ ಪ್ರಾರಂಭಿಸಿ, ಎರಡನೆಯ Iಗೆ ಖಾಲಿ ಜಾಗವನ್ನು ಉಪಯೋಗಿಸಿ, ಮತ್ತು D ಕಾಲಮ್‌ನ ಕೆಳಗೆ ಮುಂದುವರೆಸುತ್ತಾ, ಪ್ರಸ್ತುತ ಅಕ್ಷರ D ಮತ್ತು ಪದ AL ದೊಂದಿಗೆ ಆಡಿ, 74 ಅಂಕಗಳನ್ನು ಗಳಿಸಲಾಗಿದೆ)
ಅ೦ಕ ಗಳಿಕೆ
ಆಟದಲ್ಲಿ ರಚನೆಯಾದ ಪ್ರತಿಯೊಂದು ಪದವು ಈ ಕೆಳಗಿನ ರೀತಿಯಲ್ಲಿ ಅಂಕಗಳನ್ನು ಪಡೆಯುತ್ತದೆ: